recursal/SuperWikiNEXT-32B huggingface dataset:
《**東京夢華錄**》係北宋遺老（舊臣）孟元老喺公元1147年寫好，去到公元1187年先至初次出版既書，全套書總共有十卷。

係一本描寫北宋宣和年間東京汴梁城（現河南省開封市）既社會生活舊事之著作。係孟元老追憶、描述宋徽宗崇甯（公元1102-1106年）、大觀（公元1107-1110年）、政和（公元1111-1118年）、重和（公元1118-1119年）、宣和（公元1119-1125年）呢23年，喺北宋既汴梁（又叫做汴京、東京，即係依家既河南省開封市）既筆記體著作。呢套書描繪咗汴梁上至貴族、下及百姓既生活全景同埋都市風貌，涵蓋咗城市佈局、河道街巷、店鋪攤肆、飲食起居、吃喝玩樂、歲時物貨、典章制度、風俗禮儀等。

内容
--

孟元老喺正式既歷史書裏面無點提到，但係清代既學者常茂徠認為孟元老好可能就係孟揆。《東京夢華錄》記載咗北宋徽宗年間汴梁城既景觀，包括當時既城郭河都市風貌，涵蓋咗城市佈局、河道街巷、各級官員、商店食肆、民風習俗、市集買賣、旅遊景點、生活百貨、過節用品。例如飲食起居方面，提到酒店「必有廳院，廊廡掩映，排列小閣子，吊窗花竹，各垂簾幕，命妓歌笑，各得穩便」，開封城有「夜市」、「早市」同埋「鬼市」。居民消費數量十分龐大。根據《東京夢華錄》卷二講「朱雀門外街巷」係「唯民間所宰豬，須從此入京，每日至晚，每群萬數」。

汴梁係當時北宋既政治、經濟中心，《東京夢華錄》描述咗當時奢侈既社會風氣，例如：「舉目則青樓畫閣，繡戶珠簾。雕車競駐於天街，寶馬爭馳於御路，金翠耀目，羅綺飄香；新聲巧笑於柳陌花衢，按管調弦於茶坊酒肆。八荒爭湊，萬國咸通。集四海之珍奇，皆歸市易；會寰區之異味，悉在庖廚。」

目錄
--

《**東京夢華錄**》，全套書總共有十卷：

* 卷一：東都外城、舊京城、河道、大內、內諸司、外諸司
* 卷二：御街、宣德樓前省府宮宇、朱雀門外街巷、州橋夜市、東角樓街巷、潘樓東街巷、酒樓、飲食果子
* 卷三：馬行街北諸醫鋪、大內西右掖門外街巷、大內前州橋東街巷、相國寺內萬姓交易、寺東門街巷、上清宮、馬行街鋪席、般載雜賣、都市錢陌、雇覓人力、防火、天曉諸人入市、諸色雜賣
* 卷四：軍頭司、皇太子納妃、公主出降、皇后出乘輿、雜賃、修整雜貨及齋僧請道、筵會假賃、會仙酒樓、食店、肉行、餅店、魚行
* 卷五：民俗、京瓦伎藝、娶婦、育子
* 卷六：正月、元旦朝會、立春、元宵、十四日車駕幸五嶽觀、十五日駕詣上清宮、十六日、收燈都人出城探春
* 卷七：清明節、三月一日開金明池瓊林苑、駕幸臨水殿觀爭標錫宴、駕幸瓊林苑、駕幸寶津樓宴殿、駕登寶津樓諸軍呈百戲、駕幸射殿射弓、範苑內縱人關撲遊戲、駕回儀回
* 卷八：四月八日、端午、六月六日崔府君生日二十四日神保觀神生日、是月巷陌雜賣、七夕、中元節、立秋、秋社、中秋、重陽
* 卷九：十月一日、天寧節、宰執親王宗室百官入內上壽、立冬
* 卷十：冬至、大禮預教車象、車駕宿大慶殿、駕行儀衛、駕宿太廟奉神主出室、駕詣青城齋宮、駕詣郊壇行禮、郊畢駕回、下赦、駕還擇日詣諸宮行謝、十二月

參考
--

* 武林舊事

注釋
--

1. ↑  孟元老. 《東京夢華錄》. ISBN 9787551823807.

外部連結
----

* 王德威：〈千年华胥之梦：董启章、孟元老"梦华体"叙事Wayback Machine嘅版面存檔備份〉。
* 東京夢華錄 - 開放文學
唔好同借詞搞亂。
**假借**係六書其中一種構成漢字嘅方法，即係將本來有音無字嘅字，借個同音字去用。

```
《說文》「假借者，本無其字，依聲託事，令長是也。」
```

古時，唐字本身數目有限，新概念入嚟嘅時候，又或者有啲新嘅嘢想講嘅時候，將新嘅意思畀咗之前嘅個音相同嘅字。久而久之，借過嚟嘅意思就成為個字嘅意思。

例
-

* 今 [需要更深入解釋]
* 長 [需要更深入解釋]
* 莫 - 本意為「挨晚」，借來表示唔係、唔好嘅意思，例如「莫失莫忘」
* 四 - 本意為「口、鼻呼出之氣」， 借來表示個「亖」字（三之後嘅數字）
* 萬 - 本意為「蠍子」，借來表示個「十個千」

粵文
--

粵語之中，有音，不過，個唐字唔知點寫，一係個字從冇存在過，一係冇人記得（失傳）。所以借個同音字去用寫出嚟。例如借用「而家」、「依家」、「宜加」去講 yi4 gaa1 嘅音，嚟表示「現今」、「呢一刻」、「呢一陣」嘅意思。

* 論盡
* 那西
* 科勞 - follow

寫粵文冇正式嘅官方機構去規範邊個字點寫。假借嘅用字版本可以好多，亦冇話邊個啱，明就算。

>  **Info：英文借詞**  
> 
> 
> 
> 香港人喺英治時期嗰陣就由英文借咗好多字詞入粵語。由英文借詞有個問題：如果粵語要由例如日本話嗰度借詞，好多時用粵音嚟讀啲日文漢字就得—
> 
> 
> * 日本話口語字詞 **ninki** 簡單講係指**受歡迎程度**嘅意思；
> * 呢隻口語字詞用漢字寫，通常會寫做**人気**；
> * 用粵語讀**人氣**呢兩隻漢字— **jan4 hei3**；
> 
> 
> 但係，英文傳統上唔會攞漢字寫，「讀佢哋嘅漢字嘅粵音」呢種做法行唔通；於是香港人就大舉用假借，口語上借咗隻字詞過嚟，再搵啱音（或者大致上啱音）嘅漢字寫佢出嚟，例子：
> 
> 
> 英文 **bus** → 粵語語音 baa1 si2 → 假借漢字**巴士**
> 英文 **hello** → 粵語語音 haa1 lou2 → 假借漢字**哈佬**
> 英文 **brother** → 粵語語音 baa1 daa2 → 假借漢字**巴打**
>

睇埋
--

* 借詞
* 音譯
* 萬葉假名
* 訓讀：某程度上係假借嘅相反—假借係淨係攞隻漢字嘅讀音而忽略原先意思（取音不取意），訓讀就淨係攞隻漢字嘅意思而忽略原先讀音（取意不取音）。

參考
--

1. ↑  Yip, M. (1993). Cantonese loanword phonology and Optimality Theory (PDF). *Journal of East Asian Linguistics*, 261-291.
**方臘**（？—公元1121年10月7日），又叫做方十三或者方朕，原籍安徽歙县，後嚟搬咗去睦州青溪縣（依家既浙江省淳安縣）。佢係北宋末年著名既明教領袖同埋農民起事既首領，佢俾人叫做「喫菜事魔」之徒，或者叫「食菜事魔教」。

生平
--

方臘係打工仔出身，性情豪爽，深得人心，加上組織能力強，佢利用咗明教嚟傳教，號召咗很多生活困苦既農民跟佢；當時既宋朝統治者窮極奢侈，平民辛做嘢都食唔飽，江浙一帶仲受到花石綱（綱係宋朝係指運輸隊）既搜刮，另一方面宋朝俾遼夏貴族既歲銀又多，農民對朝廷對內強暴，對外軟弱、屈辱求和其實都唔滿意。

公元1120年（宣和二年）方臘率眾係歙縣七賢村起事（有啲講法係淳安縣萬年鄉清溪幫源洞起事），喺漆園嗰度誓師，指出宋朝既朝廷所犯既惡行，自稱聖公，年號永樂，用頭巾做標誌，計劃十年內推翻宋朝。

公元1121年（宣和三年）四月，宋朝名將韓世忠，帶兵打方臘，生擒咗方臘同埋部下五十二人，喺同年八月係汴京被處決咗佢哋，呢件事，歷史上叫做「方臘之亂」。當時既情況，就好似《續資治通鑑》所講：「凡破六州、五十二縣，戕平民二百萬。所掠婦女，自賊洞逃出，裸而縊於林中者，相望百餘里。」

後嚟宋朝政府將睦州改名做嚴州，清溪縣改名做淳化縣。

文藝作品
----

《水滸》 方臘被鲁智深活捉
施耐庵寫既章回小說《水滸傳》裏面有描寫方臘起義反抗宋朝既故事，故事亦都描寫咗好多方臘既大將，仲有方臘立太子方天定等既情節。‎施耐庵將方臘寫做「四大寇」之一（四大寇係山東宋江、淮西王慶、河北田虎、江南方臘），最後方臘俾魯智深捉咗；但係喺民間傳說，活捉方臘既係武松，而「武松獨臂擒方臘」最早係喺南宋筆記《林泉野記》提到，後來既元雜劇都有呢個情節，比《水滸傳》流傳得更加早。後來拍攝既電影、電視劇，例如邵氏電影既《蕩寇志》、大部分都加入咗「武松獨臂擒方臘」既情節。

外部連結
----

* 宋江与方腊的起事 Wayback Machine嘅版面存檔備份
**浦項製鐵足球會**（粵拼：pou4 hong6 zai3 tit3 zuk1 kau4 wui2\*6）
（韓文：**포항 스틸러스**／**浦項스틸러스***Pohang Seutilleoseu*；英文：**Pohang Steelers**）係南韓足協屬下嘅一間足球會，喺1973年成立，位置喺南韓慶尚北道浦項，主場係浦項鋼園球場。佢重係經典K聯賽入面最成功嘅隊，曾經攞過7次K聯賽冠軍，重喺1996～1997賽季、1997～1998賽季同2009賽季做過亞洲冠軍。

史
-

球會曾經喺2009年攞過亞冠冠軍
1973年4月1號，浦項足協為咗解決嗰時當地嘅足球員就業難嘅問題，南韓足球員李會澤（韓文：이회택）同主管韓洪基（韓文：한홍기）一齊成立咗個13人嘅足球會。球會成立後無耐去踢嗰時最頂級嘅聯賽——全國實業足球聯盟戰（韓文：전국실업축구연맹전），不過佢嗰時未有主場場地，而揀咗成均館大學校嘅足球場做臨時主場。第二年開始參加南韓總統盃國家挑戰賽（韓文：대통령배 전국축구대회），第三年攞到總統盃冠軍。聯賽方面，先後喺1981同1982年攞咗冠軍。

1984年南韓足球職業化後，球會正式轉為全職，並改名做「POSCO海豚」，第二年又改名做「POSCO原子」（韓文：포항제철）。南韓足球職業化後第三年，球會攞咗史上第一個聯賽冠軍同足協冠軍，之後喺1988同1992賽季都攞過冠軍。1990年終於有佢嘅新主場，1995年，球會改名做浦項原子（韓文：포항제철）嚟加強同地方嘅關係，但球會爭標一直未有起色，直到1997年改名做浦項制鐵之後，開始橫掃亞洲足壇。先喺1997、1998年連續2年攞咗亞洲球會錦標（今日嘅亞冠），成為亞洲比較出名嘅最佳球會。但踏入2000年後球會成績令人唏噓，排名幾乎跌到包尾，不過喺2001同2002年嘅足協盃攞到亞軍。

從2007年開始，球會成績開始復甦，先喺2007年同2008年各攞咗聯賽同足協盃冠軍；再喺2009年成功攞咗球會第三座亞冠；同年嘅世俱盃重攞埋季軍，平咗亞洲球會參賽嘅最好成績而成為佳話。2013年，球會以全韓班出陣，雖然亞冠無緣16強，但喺K聯賽（今日嘅經典K聯賽）成功將足協同聯賽兩座冠軍一齊攞低。

得獎紀錄
----

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 賽事 |  |  |  |
| --- | --- | --- | --- |
| 經典K聯賽 | 2 | 4 | 9 |
| 南韓足協盃 | 4 | 3 | 0 |
| 亞洲冠軍盃 | 3 | 0 | 0 |
| **總計** | **9** | **7** | **9** |

 |

* 經典K聯賽：
	+ 1 !1（2）：1986、1988、1992、2007、2013
	+ 02 !2nd（4）：1985、1987、1995、2004
	+ 03 !3rd（9）：1990、1991、1994、1996、1998、2006、2009、2011、2012
* 南韓足協盃
	+ 1 !1（1）：1996、2008、2012、2013
	+ 02 !2nd（2）：2001、2002、2007
* 亞洲冠軍盃：
	+ 1 !1（3）：1996、2007、2009

註同攷
---

註
1. ↑  雖然「타카」一詞喺韓文冇實際含義，但佢個音從日文嘅「たか」一詞轉嚟，所以按意譯可以譯做「鷹」。

攷

1. ↑  〈포항제철 축구팀 창단〉. 동아일보. 1973-05-03.`{{cite web}}`: CS1 maint: url-status (link)

出面網頁
----


維基同享有多媒體嘅嘢：  
**Pohang Steelers**

* 球會浦項製鐵足球會嘅官方網站 （韓文）（英文）
* 浦項製鐵足球會嘅Facebook頁 （韓文）
* 浦項製鐵足球會嘅Twitter （韓文）

 

|  |  |  |
| --- | --- | --- |
| 上一任**城南一和** | **亞洲球會錦標**1996～1997、1997～1998 | 下一任**磐田喜悅** |
| 上一任**大阪飛腳** | **亞洲冠軍盃**2009 | 下一任**城南一和** |
呢篇文講地名。搵緊元朗區議會選區嘅話，請睇「**元朗市中心 (選區)**」。
元朗市中心（2016年）
元朗市中心建有各式新舊樓宇
元朗市中心青山公路元朗段
晚間嘅元朗市中心，大棠路輕鐵站
**元朗市中心**又叫**元朗市**（英文：**Yuen Long Town**），或者**元朗墟**（英文：**Yuen Long San Hui**，即係**元朗新墟**），係香港新界元朗區嘅中心，建喺花崗岩上面。山貝河將佢分開東西兩邊，青山公路元朗段（一般慣稱「元朗大馬路」）又將佢分成南北兩半，係元朗新市鎮嘅心臟地帶。

歷史
--

### 元朗墟

元朗新墟即係而家嘅元朗墟，喺山貝河以西，而家係元朗最繁盛嘅地方。

### 1970年代與元朗新市鎮

1972年政府推行大型建屋計劃，將元朗市擺入市鎮擴展計劃內。因此唔少人喺元朗市中心起咗好多多層式私人大廈，所以元朗市中心嘅樓宇而家一般都比較古舊，以唐樓、單幢式住宅或只有三四幢住宅組成嘅小社區為主，更加發展成好似灣仔嘅狹窄街道。

選區
--

| 年度/範圍 | 2000-2003 | 2004-2007 | 2008-2011 | 2012-2015 | 2016-2019 | 2020-2023 |
| --- | --- | --- | --- | --- | --- | --- |
| 青山公路元朗段以北 | 南屏選區、北朗選區、大橋選區及部分水邊選區 | 南屏選區、北朗選區、元朗中心選區及部分水邊選區 | 南屏選區、北朗選區、元朗中心選區、元朗東頭選區及部分水邊選區 |
| 青山公路元朗段以南 | 豐年選區、水邊選區及鳳翔選區 | 豐年選區、水邊選區、鳳翔選區及元龍選區 |

註：以上主要範圍重有其他細微調整（包括編號）。

交通
--

元朗市中心人口密度相當高，元朗大馬路全路有輕鐵由西向東貫通，由於交通擁擠，特別係返工放工時間，人車爭路嘅問題多年來都非常嚴重。

* 元朗市－青山公路元朗段（2003年8月12號影）元朗市－青山公路元朗段（2003年8月12號影）
* 西菁街近元朗千色廣場西菁街近元朗千色廣場
* 壽富街一帶藥房壽富街一帶藥房
* 牡丹街一帶商店牡丹街一帶商店
* 山貝河山貝河

參考
--

### 註

1. ↑  而大部份指向元朗市中心嘅交通指示牌，都只係用簡稱「元朗市」來代替。
2. ↑  英文多數直接用「Yuen Long San Hui」，對應「元朗新墟」嘅概念，同「Yuen Long Kau Hui」（元朗舊墟）作區分。

### 引用

睇埋
--

* 元朗行人天橋系統
* 雞地

出面網頁
----

* 元朗網站 Yuen Long Special
* 元朗遊記 The Incredible Journey of Yuen Long
廣州府側邊，有東公廨，有西公廨。
**廨**（粵拼：gaai3 ），官衙屋宇一種，本身畀官吏住，或兼辦公務，或兼倉庫。然而有錢會另建私宅。至早漢就有，至少用到大清。按唔同亦會叫**公廨**、**郡廨**、**縣廨**、**官廨**、**治廨**、**廨館**、**廨宇**、**廨舍**等等，甚至按職如**將軍廨**、**尹兆廨**、**丞廨**、**訓導廨**、**教授廨**等等。唔止唐人地方有，日本都有。日本公廨有所謂公廨田、公廨稻、公廨錢。舊日俸祿糧幾多石計，亦有咁必要。實情隋唐有公廨田，同來補助官吏供給。

唔少字典解廨，都解做官署。然而由文獻睇，廨實情畀官吏棲息屋宇。牛若麟重修治廨記咁寫，「既立聽政之堂、必立棲息之廨」。

漢王充論衡咁寫，「星之在天也、為日月舍、猶地有郵亭、為長吏廨也。」可見廨為長吏屋宇，會留喺度住。南朝，顏之推顏氏家訓，「梁孝元在江州時、有人為望蔡縣令、經劉敬躬亂、縣廨被焚、寄寺而住」。又蕭繹金樓子又咁寫「夜還向城、入南郡空廨、無牀席、地寢至旦」廨空咗無牀，要瞓地下，見到廨可以瞓。由此可見廨畀官吏住。

大清同西方治外法權影響，喺上海開咗衙門，叫會審公廨，以大清律例、用來審理大清國人，同唔受治外法權嘅人。會審即大清同外國派人會審。依個到中華民國重有，但後來廢咗。

大明大清時，臺灣土著亦有公廨，族中廟堂議事，又兼未成年住所 。

名
-

廨，廣東話一直讀解讀界，大清時字典並無其他讀法。二十世紀中，字典就加咗懈音。

正寫廨，跟⼴部。之不過，大清時文獻好多時寫𪠘，跟⼚部。

攷
-

1. ↑  何文匯; 朱國藩, 編 (2001). 〈廨〉. 《粵音正讀字彙》 (第2版). p. 13.
2. ↑  〈公廨田〉. 《中華百科全書》. 原著喺2020-02-16歸檔. 喺2014-03-15搵到.
3. ↑  *Suzhou fu zhi: 150 juan, juan shou 10 juan* (中文). Zhang Luxiang. 1824.
4. ↑  〈会审公廨 · 国民政府高等法院 · 百年塘沽路 · 十七\_中国〉. *www.sohu.com*. 喺2023-11-14搵到.`{{cite web}}`: CS1 maint: url-status (link)
5. ↑  段洪坤 (2013年12月). 《《阿立祖信仰研究》》. 臺南市政府文化局. ISBN 978-986-03-9416-0.
6. ↑  〈粵音資料集叢〉. *jyut.net* (中文). 喺2023-11-14搵到.
**宋真宗趙恆**（968年12月23號—1022年3月23號）係北宋第三個皇帝，宋太宗第三個仔。

趙恆十二月初二喺開封府第出世，阿媽係元德皇后李氏，阿爸係宋太宗。初名**德昌**。至道元年八月，立為皇儲，改諱**恆**，禮部侍郎李沆係佢嘅師傅。佢登基之前出任過開封府尹（首都市長）。

997年以太子身份繼位。喺佢在位嗰陣，宋朝喺1004年遭到遼國入侵，宋朝朝野議論紛紛，由宰相寇準為代表嘅一派，說服咗宋真宗御駕親征，喺澶淵（今日河南濮陽附近）交戰，宋朝贏咗。宋真宗同遼國簽訂咗和約，稱為「澶淵之盟」。

宋真宗治國有方，好似土地耕作面積，就喺佢嗰陣增加至5.2億畝（宋太宗嗰陣，耕地有3億幾畝），國家管理日益完善，北宋比較強盛。1022年，宋真宗喺宮殿入面駕崩，傳位畀宋仁宗，謚號叫做**應符稽古神功讓德文明武定章聖元孝皇帝**，葬喺**永定陵**。

家庭
--

### 后妃

1. 章懷皇后潘氏
2. 章穆皇后郭氏
3. 章獻明肅皇后劉娥
4. 章懿皇后李氏
5. 章惠皇后楊氏
6. 昭靜貴妃沈氏

### 仔女

#### 仔

1. 溫王趙褆
2. 悼獻太子趙祐
3. 昌王趙祇
4. 信王趙祉
5. 欽王趙祈
6. 仁宗趙禎

#### 女

1. 惠國公主
2. 升國大長公主

參考
--

1. ↑  《宋史》卷六，本紀第六，真宗一
2. ↑  《宋史》卷二百八十二，列傳第四十一

出面網頁
----


維基同享有多媒體嘅嘢：  
**趙恆**

* 趙恆喺分面應用主題詞表識別碼嘅資料 改維基數據
* 趙恆喺虛擬國際權威檔案識別碼嘅資料 改維基數據
* 趙恆喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 4847545
* LCCN: nr99003946
* ISNI: 0000 0000 6423 2936
* NLA: 36728310

 |


|  |  |
| --- | --- |
|  | 呢篇同君主有啦掕嘅文章係楔位文。歡迎幫維基百科擴寫佢。睇 • 論 • 改 • 歷 |
明成祖朱棣畫像
**朱棣**（1360年6月1號—1424年8月12號）係大明第三個皇帝，開國皇帝朱元璋第四仔，1402至1424年在位。死後廟號**成祖**，所以又叫**明成祖**。年號永樂，又叫**永樂皇帝**。

洪武三年（1370年），受封燕王。十三年（1380年），就藩北平（家下北京）。二十三年（1390年），率師北征，擒北元乃兒不花。長期參加北方軍事，秦、晉二王死後，做諸藩王之首，有奪嫡之謀。建文元年（1399年），以反對建文帝削藩為名，喺北平起兵，號稱「靖難」。四年，攻入南京，奪位登極，改嗰年做洪武三十五年，第二年開始用永樂年號。

朱棣做皇帝之後，繼續「削藩」之舉，設置內閣，任用宦官，建東廠，恢復錦衣衛獄，實行專制集權統治；重視對北方經營，即位初即改北平做北京，又先後五次親征漠北，喺永樂十九年（1421年）遷都北京，史稱「永樂遷都」（又叫做「天子守邊」）；此外，三年喺西北設置哈密衛，七年喺東北設置奴兒干都司，又開設貴州布政使司，加強對西南統治，有助統一；繼續太祖恢復經濟措施，鼓勵屯墾，推動軍屯，開通漕運；對外多次命人出使，有鄭和下西洋、陳誠使西域。但佢奪位之後，革除建文年號，殺戮建文遺臣，齊泰、黃子澄同方孝孺都畀佢殺咗；屢興工程，起北京同宮殿、陵寢；北征之外又用兵安南（家下越南北部），改安南為交阯布政使司以內屬。終以勞民過重而有江西李法良同山東唐賽兒起事。

永樂二十二年，佢唔理群臣反對，帶病率師親征漠北，回師途中死喺榆木川（家下內蒙古多倫西北）。葬長陵。初上廟號太宗，嘉靖十七年（1538年）改成祖。

朱棣過身之後，由太子朱高熾繼位，就係明仁宗。

參考
--

1. 1 2 3  明史卷5

維基同享有多媒體嘅嘢：  
**Yongle\_Emperor**
|  |
| --- |
| 系列文章 |
| 政治 |
| 投票箱 |
| 基本主題
* 各國政治
* 政治經濟學
* 政治史（英文：Political history）
* 世界政治史（英文：Political history of the world）
* 政治哲學

 |
| 政治體系
* 無政府主義

* 城邦
* 民主制

* 聯盟制（英文：Federacy）
* 封建制

* 獨裁制
* 委員會制

* 精英政治
* 君主制

* 議會制
* 總統制

* 半總統制
* 神權政治

 |
| 學術門類
* 政治學（政治學家）
* 國際關係學（理論）
* 比較政治學

 |
| 公共行政
* 官僚制（基層）
* 靈活組織機構（英文：Adhocracy）

 |
| 政策
* 公共政策（原則（英文：Public policy doctrine））

* 公共利益
* 外交政策

 |
| 政府機構
* 權力分立

* 立法機構
* 行政機構

* 司法機構
* 選舉機構

 |
| 相關主題
* 主權
* 政治行為理論（英文：Theories of political behavior）
* 政治心理學
* 生理與政治導向（英文：Biology and political orientation）
* 政治組織（英文：Political organisation）

 |
| 下屬系列
* 選舉制度

* 選舉（投票）

* 聯邦主義
* 政府

* 意識形態

* 政黨

 |
| 政治主題 |
| * 睇
* 傾
* 改
 |

**選舉**（英文：Election），係一種正式嘅決策過程，喺呢個過程裡面會由選民投票，選出某個職位嘅擔當人選，或者作出某項適用於成個組織嘅決定。所以，選舉嘅性質係有別於其他選擇方法，例如比賽篩選、隨機決定或者市場決定。

喺實行代議民主制（中文：代議民主制）嘅國家同地區，會透過選舉決定議會成員、國家元首同政府首腦（總統、總理、首相）嘅相關人選，亦會用佢來選出地方政府嘅行政官員。另外，民間團體、學校同埋公司，一般來講亦都採用選舉作為人事決策嘅手段。

選舉又可以分為大選同補選，前者通常係定期進行而且選出一個政治機關嘅全部／大部份空缺，後者就只會選出一個或者少量嘅空缺。

內容
--

### 選舉資格

選舉權（中文：選舉權）（邊個可以投票）係選舉嘅中心議題。選民唔一定包括全部公民：所有國家都有投票最低年齡嘅限制，而且某啲人口係排除喺選舉之外。

喺某啲國家，法律規定公民必須履行投票嘅義務，如果有資格投票但刻意唔參與，就有可能被處以一啲懲罰，例如小額罰款或者拘役。
荷蘭人對樓層印象，分英式美式。當中地下。英就〇或地，美就一。
**地下**，層名一種，一棟樓同出面街相接嗰層，出面笪地嗰層，有時亦叫**一樓**。由於世界各時各地，計法各異，有時都幾混亂，有哋地方叫**〇樓**，廣東話講法，叫**〇字樓**。若加上喺斜坡起樓，有上街下街，個叫法就更亂。呢種混亂出自歐洲，歐洲同街相接，要特別指名，有啲後尾就用〇取代。非歐洲式，唔使特別指明，同街相接至低一層就叫一樓，一路數上去。然而要留意，有時層名好隨意，有時亦會跟功能起名，會有唔少例外。

地下對某啲唐人來講，會有啲歧義，唔習慣會誤以為地庫嗰層，地底嗰層。日本人亦然。

唐人傳統上同街相接一層，叫一樓。為免同西洋搞亂，就叫**唐一樓**。日本就叫**一階**。美國加拿大俄國，又同唐人傳統相合，叫一樓，英文**First Floor**。

歐洲就興接街嗰層，叫地樓或街樓，特別唔同。對上先用數字，以英文為例**Ground Floor**。然而香港地方，廣東話咁叫有啲怪，就叫**地下**，下指樓下，唔會喺上面。有啲會咁標明地下。有啲會代表地下而用〇字。

若以歐洲式，斜坡就會有上街下街咁，就會**上樓**，**Upper Ground Floor**，接上街，**下樓**，**Lower Ground Floor**，接下街。然而有啲就只會揀一條街做地下，下街叫地下，上街叫一樓。又或者上街叫一樓，下街叫地庫。若然斜到橫跨三層街，有啲會上樓、地下、下樓咁分。若然斜到有四層街，有啲會上樓、地下、下一樓、下二樓咁。呢啲情況會出現歐洲式上，皆因通出去街要特別指名。

同樣，有啲樓起到低過地半層，咁有啲地下就會分上下。有啲就唔分上下，揀一層叫地下。有啲起到升半層，咁依層就叫地下。

有啲用**大堂**，英文**Lobby**，代替地下，不過大堂又唔一定喺地下嗰層，亦唔一定得一層大堂，並非地下代名。

攷
-

1. ↑  "Definition of GROUND FLOOR". *www.merriam-webster.com* (英文). 2023-11-01. 喺2023-11-20搵到.
2. ↑  "Definition of FIRST FLOOR". *www.merriam-webster.com* (英文). 2023-11-12. 喺2023-11-20搵到.
3. ↑  〈地下（ちか）の類語・言い換え - 類語辞書〉. 《goo辞書》 (日文). 喺2023-11-20搵到.
4. ↑  〈【英単語】１階、２階、３階、４階・・・って英語でどういうの？｜日本語教師の英語講座〉. 《日本語教師の英語講座》 (日文). 2018-08-02. 喺2023-11-20搵到.
5. ↑  〈元朗診所（地下） - 香港家庭計劃指導會〉. *www.famplan.org.hk* (繁體中文). 喺2023-11-20搵到.
呢篇文講廣州市入面嘅大南路。搵緊其他城市入面嘅大南路嘅話，請睇「**大南路**」。
座標: 23°7′21.62″N 113°15′41.21″E﻿ / ﻿23.1226722°N 113.2614472°E﻿ / 23.1226722; 113.2614472

**大南路**（粵拼：daai6 naam4 lou6）係中國廣東省廣州市嘅一條一般馬路，成條馬路東西走向。西邊從廣州起義路開始，一直向東去到北京路同埋文明路交界嗰頭。

概要
--

全長294米，闊12.2米，雙向3車道。

史
-

呢條馬路喺清朝嗰陣，係條城墻嚟嘅，嗰陣時喺永漢電影院嘅北邊附近有棟大南門響度。不過到咗1920年嗰陣，廣州市政府就將條城墻拆咗，整成條馬路噉，起名做「大南路」。喺文化大革命嗰陣，呢條馬路嗌過「**延安一路**」呢隻名。不過到咗1982年就改返原嚟之前嘅名，啫係依家嗌嘅「大南路」。

經過嘅道路
-----

呢度啲路嘅順序係從南去到北嚟排嘅，其中**加粗**咗嘅字係主幹道：

* **廣州起義路**
* 北京路、文明路

特色
--

呢條馬路嘅西側有好多花舖、裝修舖、燈飾舖響度，成條路都係騎樓街嚟嘅。呢條馬路要彈嘅就係條路得好少空間嚟種樹，搞到呢條馬路嘅空氣質量好差。

註
-

1. ↑  一起來找找廣州「長大」的痕跡 互聯網檔案館嘅歸檔，歸檔日期2016年3月5號，. 廣州文史
2. ↑  大南門【老廣州】[*失咗效嘅鏈*] 廣東省博物館
一份切一半
弦月成半圓
西瓜分半成半球
紙對摺成一半
**半**，古老算術概念，切正物體中間，平分而來。半字正正由剖開牛而來，說文「物中分也。从八从牛。牛為物大、可以分也」。又叫**一半**。

數學來講，個概念有唔同表示方法。佢喺〇同一之間，歸入有理數一門。另外佢又歸入分數，讀做**二分之一**，又**二分一**，而且至細單位分數。二嘅倒數，一除以二。數式寫成**1÷2**。分數式寫**1/2**，符號**½**，又或上 1 下 2 ，1/2咁。又或以十進制小數，**0.5**。

以成數計，**五成**。以百分比，**百分之五十**，**50%**。以千分比，**千分之五百**，**500‰**。以萬分比，**萬分之五千**，**5000‱**。
日常生活至常講半。半斤八両、半打、半件、半價、半桶水。另半徑、半衰期、半個鐘。由於佢對稱，至易睇，至易分。

自然現象如半月，上弦月、下弦月會見，幾何講半圓。又切開西瓜成半球體。

紙對摺亦可分成一半，報紙一面兩版，賀咭好多時都對摺。

莊子天下篇，記戴名家惠施話，「一尺之捶、日取其半、萬世不竭」就考慮日日取餘下一半，就會無限，即數學上幾何級數序列。
半亦代表過程中間，中間程度，好似半途、半山、半島、半熟、半透明、半導體、夜半、半夜。又或兩者兼有，一半一半，好似半唐番、半生熟、半肥瘦。

整數外加半，會寫三個半、二度半、一升半、四隻半、十二日半、七公里半咁樣。

數學
--

* 1/2，約簡分數。

* 0 同 1 平均數。
* 偶數乘1/2得整數。奇數乘1/2得半整數。單偶數乘1/2得奇數。
* 四則運算來講，÷ 2 與 × 1/2 相同。
* 某數半次方，就會變成開方，即{\displaystyle n^{\tfrac {1}{2}}={\sqrt {n}}}。
* 三角函數，角 0 到 2π 之間。
	+ sin π/6 = sin 5/6π = 1/2
	+ cos π/3 = cos 5/3π = 1/2
* 反三角函數
	+ sin−1 1/2 = π/6
	+ cos−1 1/2 = π/3
	+ tan−1 1/2 = 0.46364760900080611621…
* 1 到 n 自然數之和， 1/2*n*(*n* + 1) ，即三角形數。
* 三角形面積
	+ 底 × 高 × 1/2 。
	+ 1/2ab sin *θ* 。呢度a 、 b 同 *θ，*即三角形二邊 a 同 b ，夾角 *θ 。*
* 伽瑪函數
	+ {\displaystyle \Gamma \left({\frac {1}{2}}\right)={\sqrt {\pi }}}
* 幻方一行總和，n 一邊格數。
	+ {\displaystyle P\_{2}(n)={\frac {n(n+1)}{2}}}

音樂
--

音樂有半音同全音。十二平均律而言，半音即比例 {\displaystyle 2^{\frac {1}{12}}}，高半音即乘{\displaystyle 2^{\frac {1}{12}}}，低半音除{\displaystyle 2^{\frac {1}{12}}}。其他律就未必平均，亦唔跟呢個比例。好似史記講十二律，可得出近似，但有啲偏差半音。

名
-

英文稱**half**，又寫**one half**。其他字頭有**demi**，有**semi**，有**hemi**，出自拉丁文希臘文。

半引伸字有判、伴、畔等。

攷
-

1. ↑  〈說文解字「半」〉. *www.shuowen.org* (英文). 喺2023-11-17搵到.
2. ↑  〈莊子 : 雜篇 : 天下 - 中國哲學書電子化計劃〉. *ctext.org* (臺灣中文). 喺2023-11-17搵到.
**庇護權** (古希臘文：ἄσυλον，意爲"避難所") 係一個古舊嘅司法概念。呢個概念就係為一啲喺某一個管治底下受迫害，可以受另一個管治權力嘅保護。自從古埃及同古希臘已經有呢個概念嘅存喺同認可，之後再傳開去到西方文化。現今，呢個權利已經喺聯合國人權宣言度正式受保護。

古代
--

古埃及人、古希臘人、同埋古以色列人都對庇護權有一個宗教嘅認知，主要係保護一啲屬於自己宗教，而喺其他地方受逼迫嘅人。呢個道理隨後都套用咗去西方國家嘅基督教會入面。

511年，法蘭克王國國王克洛維一世頒佈決定，任何喺教會財產尋求庇護嘅人都會受保護，而呢個原則甚至包括喺殺人犯、小偷、通姦者等等嘅人身上，都一律適用。

現代
--

冷戰初期，荷蘭政府為幾百位從東歐嚟嘅老人提供庇護，俾佢哋能夠擺脫蘇聯管治。
根據世界人權宣言第14章，"每個人如果因爲逃避迫害，都有權利喺其他國家尋求同埋享受人身庇護嘅地方"。1951年聯合國嘅《關於難民地位嘅公約》同1967年嘅《關於難民地位嘅議定書》為各國嘅庇護政策提供引導。喺呢啲協議下，一位難民係：一位因爲一啲應該受保護嘅事受逼迫，而唔能夠喺常住嘅地方繼續生活，所以要離開家園嘅人。逼迫嘅原因主要包括：種族、社會地位、國籍、宗教、政見、社交組織等等。自從90年代開始，性別迫害嘅受害人，包括家暴、系統性打壓、性傾向等等，都逐漸被接納為庇護原因嘅範圍之一。

為合法接受庇護嘅人囘送去逼迫佢哋嘅地方，係規犯咗 "Non-refoulement" 嘅準則，而呢個概念喺國際習慣法同萬國公法之下嘅維也納條約法公約都有提及到。呢啲同時亦都喺1951年聯合國嘅《關於難民地位嘅公約》受保護。

睇埋
--

* 人類遷徙
* 回歸權
* 聯合國難民署
* 國內流離失所者

攷
-

1. ↑  Template:Cite Merriam-Webster
2. ↑  Template:OEtymD
3. ↑  "Catholic Encyclopedia: Sanctuary".
4. ↑  "Convention and Protocol Relating to the Status of Refugees".
5. ↑  Convention Relating to the Status of Refugees, Article 33 (1)

出面網頁
----


維基同享有多媒體嘅嘢：  
**庇護權**

* UNHCR
* Refugees, Asylum-Seekers and Migrants (Amnesty International)
* Refugee law in Australia (Australian Government)
* Asylum Law and Procedure (Human Rights First)
Dasho**達娃·德姆**（宗喀文：ཟླ་བ་སྒྲོལམོ，1944年5月16日—2018年2月15日）係不丹官員，1965年至1985年間曾經喺皇家秘書處、廷布宗政府、外交部（英文：Ministry of Foreign Affairs (Bhutan)）、皇家顧問委員會等機關擔任重要職務。1981年，佢協助建立不丹全國婦女協會，1985年當選為該會書記，任職至2009年退休。喺2018年去世。

早年
--

1944年5月16日，達娃·德姆喺不丹哈阿宗哈阿（英文：Ha, Bhutan）嘅達楚寺（Takchu Goenpa）出世。1956年至1963年間，佢係最早一批接受現代教育嘅不丹人。之後，佢獲得不丹政府嘅獎學金，前往印度求學深造。

政治生涯
----

1965年6月1日，達娃·德姆就任皇家秘書處私人秘書，展開官場生涯。1967年10月，佢成為廷布宗政府冉將（Ramjam，係宗政府副官），做到1971年7月。不丹外交部（英文：Ministry of Foreign Affairs (Bhutan)）成立後，佢轉任外交部禮賓司司長。1973年至1985年間，佢獲任命為皇家顧問委員會（後改組為國家委員會）委員。

達娃·德姆係不丹第一位女性冉將。1967年就任嘅時候，佢喺首都廷布獲第三任不丹國王吉格梅·多吉·旺楚克授予Dasho頭銜，係少數獲授呢個頭銜嘅女性之一。另外，佢仲係不丹第一位女性公務員、皇家顧問委員會第一位女性委員。

其他活動
----

達娃·德姆喺1971年冉將任內喺澳洲修讀英語口語文憑課程，1973年喺日本一間公共行政學院修讀全國性政府行政課程。

1981年，達娃·德姆協助建立不丹頂級婦女組織不丹全國婦女協會。卸任皇家顧問委員會委員之後，佢喺1985年2月23日當選為嗰個會嘅書記，任職至2009年退休。

達娃·德姆仲參與咗1985年第三次世界婦女大會（英文：World Conference on Women, 1985）同1995年第四次世界婦女大會。

逝世
--

達娃·德姆喺2018年2月15日喺辛布吉格梅·多吉·旺楚克國立轉診醫院（英文：Jigme Dorji Wangchuck National Referral Hospital）逝世，享壽73歲。佢嘅遺體喺當月26日火化。不丹樞密院喺新聞稿表示：「不丹人民將珍視、銘記佢為國家做出嘅無私奉獻同服務。」

參考資料
----

1. 1 2 3  "Dasho Dawa Dem passes away" (英文). Kuensel（英文：Kuensel） Online. 2018-02-28. 原著喺2019-09-05歸檔. 喺2021-11-29搵到.
2. 1 2 3 4 5 6  Dorji, C. T. (2008). *100 Prominent People of Modern Bhutan* (英文). Prominent Publishers. pp. 82－84. ISBN 9788186239223.
3. ↑  "BHUTAN AQUACULTURE DEVELOPMENT IN BHUTAN (5 April to 29 May 1981)" (英文). Food and Agriculture Organization of the United Nations. 1982. 原著喺2021-04-27歸檔. 喺2021-11-29搵到.
4. 1 2 3 4 5  "Dasho Dawa Dem, Bhutan's first female Ramjam passes away aged 74". 《Bhutan Broadcasting Service》 (英文). 2018-02-27. 原著喺2020-10-15歸檔. 喺2021-11-29搵到.
5. 1 2  Mayhew, Bradley; Brown, Lindsay (2017). *Lonely Planet Bhutan* (英文). Lonely Planet. ISBN 9781787010192.
6. 1 2  von Heßberg, Andreas (2019). *Bhutan: Unterwegs im Himalaya-Königreich* (德文). Trescher Verlag（英文：Trescher Verlag）. p. 100. ISBN 9783897944503.
**張人龍**，CBE，JP（1922年4月18號—2021年9月19號）係香港生意人、前立法局議員、北區區議會前議員、全國政協前委員、前區域市政局主席，太平紳士，新界鄉議局主席（第16屆：1964年至1966年）同新界總商會創辦人。佢係廣東寶安人。

簡歷
--

1946年喺廣州中山大學經濟系畢業，攞到文學士學位。後來返香港跟老豆學做生意，做過香港期貨交易所、九廣鐵路公司董事同新界鄉議局執行議員。1964年起歷任新界鄉議局第十六屆主席、第二十一、二十二屆副主席。1981年重獲委任做立法局議員。1982年做北區區議員。1985年做臨時區域市政局主席。1986年，出任區域市政局頭一位主席。1993年受聘做港事顧問。

1995年，佢正式卸任區局主席，1996年獲任香港特別行政區第一屆政府推選委員會委員。

張人龍晚年患咗柏金遜症、腦退化，2021年9月19號與世長辭，終年99歲。

榮譽
--

* 太平紳士
* CBE勳銜
* SBST勳銜

家庭
--

細佬
* 張家駒，三細佬

囝
* 張亮聲，傅聲個大佬，活躍喺桌球界，花名「化功大師」，吳安儀契爺，2013年7月15號跳樓自殺死咗。
* 張震聲，傅聲個大佬
* 張德熙：第八囝，金銀業貿易場理事長
* 傅聲（原名張景賢、又名張富聲）：第九個囝、電影演員（死咗）
* 張展鵬，傅聲個細佬

紀念
--

香港政府喺上水有條路用張人龍同上水鄉紳廖潤琛（廖家爵嘅爺爺）命名，叫做龍琛路，表揚二人致力喺石湖墟1955年至1956年大火後嘅重建工作。

參考
--

1. ↑  〈傅聲兄長跳樓死 契女吳安儀哽咽〉. 原著喺2015年6月4號歸檔. 喺2013年7月16號搵到.
2. ↑  〈曾是電影大茄　與江湖中人熟稔　安排金毛挺梁派錢人身份曝光〉. 《蘋果日報》. 2013-01-03. 原著喺2014-05-18歸檔. 喺2013-01-03搵到.
| How to read a taxoboxHow to read a taxobox**墨魚** |
| --- |
| Two cuttlefish interact while a third looks on. Georgia AquariumTwo cuttlefish interact while a third looks on. Georgia Aquarium |
|
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 軟體動物門 |
|
|
|
|
|
|
|
| 綱 | 頭足綱 |
| 亞綱 | 蛸亞綱 |
| 下綱 | 新蛸下綱 |
|
|
| Superorder: | 十腕總目 |
| 目 | **烏賊目**Zittel, 1895 |
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| Orders and Families |
| * †Vasseuriina
	+ †Vasseuriidae
	+ †Belosepiellidae
* Sepiina
	+ †Belosaepiidae
	+ Sepiadariidae
	+ Sepiidae
 |
|

墨魚骨（ *Sepia* sp.）
**墨魚**，又叫**花枝**同**烏賊**，古名**鰂**，係住喺海裏面，不過唔係魚。科學上係軟體動物門頭足綱烏賊目嘅動物。

生理特徵
----

同魷魚唔同，墨魚有一塊扁芒果形石灰質嘅硬「骨」。屬內骨骼，石灰質，具角質嘅邊緣。以前嘅人會用「墨魚骨」嚟做彩鳯嘅飼料。有五對即係十隻觸手，有吸盤，其中第四對特別長，用嚟捕食。墨魚最大特點係佢走動嗰陣識噴墨，令啲想食佢嘅海洋生動睇佢唔到。天敵有海豚。人類係墨魚嘅最大敵人，因為會攞佢哋嚟整墨魚丸，墨汁麵……。墨魚大得快，但壽命好短，大概只有一兩年左右。

食乜
--

烏賊係一種兇猛嘅捕獵者，佢哋要以魚仔同甲殼類動物嚟食。佢哋嘅捕食方式非常驚人，只需要好短嘅時間，用觸鬚瞬間將魚類等獵物擊中，然後拉入口裏面。

文獻
--

清朝《南越筆記》記載，「烏賊腸中有墨，吐之以自衛。嘗浮水上，鳥見之以為死矣，往啄之，被捲入水。」可見除咗食魚，烏賊亦會捉雀仔食。

睇埋
--

* 魷魚
* 八爪魚

|  |  |
| --- | --- |
|  | 呢篇同動物相關係楔位文。歡迎幫維基百科擴寫佢。睇 • 論 • 改 • 歷 |
2013 年一幅圖畫；幅畫描繪畫畫人想像中海豹女上緊岸嘅情境。
**海豹女**hoi2 paau3 neoi2（**selkie**，可以做粵拼：seu1 ki4，又叫 **seal folk**），或者**海豹妖**，係蘇格蘭啲民間傳說入面嘅一種生物，有陣時會畀人當做仙子嘅一種。

特徵
--

睇埋：仙子同埋人魚
根據傳說，一隻海豹女有兩個型態－佢本來係隻海豹，不過佢上岸除咗佢塊海豹皮就可以變成人形，而且好多時會係靚女。

故仔
--

睇埋：人魚公主
講海豹女嘅民間傳說多數係噉：有日，有隻海豹女上岸玩或者游近岸，途中有個人類男人偷走咗佢塊海豹皮，搞到隻海豹女焗住要留喺陸地上面，仲要做個男人嘅老婆。隻海豹女甚至可能會同個男人結婚生埋細路，但婚後會一路渴求想返去海入面，例如會成日用帶住渴求嘅眼神望住個海；一旦海豹女搵返佢塊海豹皮（可能係途中得到佢啲仔女幫手），就會變返隻海豹返去海度。部份嘅故仔講到，隻海豹女啲仔女事後會時不時見到有隻海豹游近岸度，好似想嚟睇佢哋噉。

有部份嘅故仔有提到男嘅海豹妖。據講男嘅海豹妖以人型態出現嗰陣好靚仔，仲會勾引人類女人，尤其鍾意勾引啲因為「老公成日出海唔喺佢身邊」等嘅原因而情感得唔到滿足嘅已婚女人。

睇埋
--

* 海妖同海怪
* 《天鵝湖》
* 盧亭

文獻
--

* Williamson, Duncan (1992). *Tales of the seal people: Scottish folk tales*. New York: Interlink Books.

攷
-

1. ↑  Hiestand (1992), p. 331: "Those are always the basic ingredients: an unmarried farmer, a seal-skin, a naked woman in the waves".
2. ↑  Pottinger, J. A. (1908), "The Selkie Wife", *Orkney and Shetland Miscellany*, Viking Club, vol. 1, no. 5, pp. 173-175.
3. ↑  Dennison, W. Traill (1893). "Orkney Folk-Lore". *The Scottish Antiquary, or, Northern Notes and Queries*. 7: 171-177.

拎
-


維基同享有多媒體嘅嘢：  
**Selkies**

* Selkies and Wereseals. *TV Tropes*.
圖裏面**As**就上升位，響九點鐘個位置。
**上升星座**（或**上昇星座**，英文叫**ascendant**（Aˢᶜ）或者**rising sign**）係西洋占星術裏面一個好重要嘅概念，佢係指當一個人出世嗰一刻，從佢出生嘅地點嚟睇，東面地平線嗰度嗰一刻升緊嘅黃道星座（都係12星座入面其中一個）。上升巨蟹座釣蝦都唔叻。

對個人嘅影響
------

### 基本性格

上升星座同太陽星座一齊影響嗰個人嘅基本性格，例如一個人係太陽金牛座，但係上升雙子座，咁呢個人嘅性格會好受金牛同雙子座嘅共同影響（但重有好多其他因素）。不過對某啲人黎講，上升星座嘅影響可能會好表面，即係只係一個「面具」，呢樣嘢要睇番啲星體嘅位置。

有啲人話太陽星座、月亮星座同上升星座呢三樣嘢形成一個人成個性格嘅骨架，而其他如水星星座、金星星座等等就會影響埋個性格嘅某啲部份。

### 外表

上升星座會影響個人嘅外表，個樣有咩特點，甚至高矮肥瘦，同埋行為等，都受呢樣嘢影響。不過當然都要睇翻遺傳同埋後天嘅影響喇。

### 命途

上升星座係宮位裏面嘅第一宮，其他嗰11個宮係自動跟住佢郁，而每一個宮都影響住個人命運裏面嘅某啲際遇。

知道時間地點嘅重要性
----------

太陽星座係大約每一個月轉一次，上升星座係大約兩個鐘轉一次，所以要知道自己嘅上升星座，就一定要知道準確嘅出生時間，同時要知道地點，例如邊個城市。

如果有呢啲資料，就可以去某啲網頁整張命盤出嚟就好容易知道自己係咩上升星座（同埋其他星座）。

睇埋
--

* 星座
* 占星術
* 太陽星座
* 月亮星座
* 水星星座
* 火星星座
* 金星星座
* 木星星座
* 土星星座
* 宮位
* 相位

出面網頁
----

* 上升星座對樣嘅影響 （英文）
* 出生圖
**張敏潔**（英文：**Kit Cheung**，1990年12月18號—）香港女演員，廣告模特兒。2013年參加模特兒大賽中奪冠入行，曾經屬Primo Managment Ltd.旗下，而家自由身。

簡歷
--

張敏潔學生時期已經成為廣告模特兒，2008年參與英皇教育電視廣告及平面廣告。2013年參加模特兒大賽中奪冠入行做模特兒，屬Primo Managment Ltd.旗下。入行後以女主角身份伙拍劉青雲拍攝首個電視廣告《京都念慈菴積熱清》，因傳媒廣泛報導而有「念慈菴妹」稱號。

2018年獲邀主持 ViuTV 世界盃100日倒數特備節目《全港的》。同年以女演員身份被簡君晉導演點名擔任女主角拍攝陳慧琳《做自己的太陽》MV再次被傳媒報導 。

2020年再次夥拍影帝擔任電視廣告女主角，同古天樂拍攝英國保誠《一個男人和一盆冷水》電視廣告 。

2022年參選 ViuTV 選美真人騷 《尾二一屆口罩小姐選舉》 進入二十強階段後止步。

2023年再度擔任MV女主角，參與演出華語音樂教父陶喆時隔10年再次推出新歌《全世界會唱的歌》MV，MV作品由台灣知名鬼才導演伍致綸Ares Wu執導。

演出作品
----

### 電視節目（ViuTV）

* 2018年：《全港的》主持
* 2022年：《尾二一屆口罩小姐選舉》（酸奶）

### MV

* 2018年：陳慧琳《做自己的太陽》
* 2023年：陶喆《全世界會唱的歌》

參考
--

1. ↑  〈影帝教路　新念慈菴妹張敏潔〉. 原著喺2020年3月27號歸檔. 喺2018年10月7號搵到.
2. ↑  〈有仙氣！張敏潔拍喊戲晒演技獲讚賞〉. `{{cite web}}`: Cite has empty unknown parameter: `|dead-url=` (help)
3. ↑  〈古仔保險廣告吸210萬點擊 網民勁Buy︰男神做笑匠〉. `{{cite web}}`: Cite has empty unknown parameters: `|1=`、`|dead-url=` (help)

出面網頁
----

* 張敏潔嘅Facebook頁
* 張敏潔嘅Instagram頁
| How to read a taxoboxHow to read a taxobox**海象** |
| --- |
| 太平洋海象太平洋海象 |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 食肉目 |
| 亞目 (Subordo): | 食肉下目 |
|
|
|
|
|
|
| Superfamily: | 鰭足目 |
| 科 | **海象科**Allen, 1880 |
|
|
|
|
|
| 屬 | ***Odobenus***Brisson, 1762 |
|
|
|
|
|
|
|
| 種 | ***O. rosmarus*** |
|

 |
|
| 二元學名 |
| ***Odobenus rosmarus***(Linnaeus, 1758年) |
|
|
|
|
|
|
|
|
|
|
|
|
|
| 亞種 |
| *O. rosmarus rosmarus*
*O. rosmarus divergens* |
|

**海象科**（**Odobenidae**）係鰭足目之下三科之中嘅其中一科。

呢一科只係有 1 個屬，同埋一個品種嘅動物，就係**海象**（Walrus）。

分布
--

海象大部份都生存喺北冰洋海域。

身體構造
----

海象嘅最大特徵，係佢哋由犬齒進化成嘅長牙，公同乸都有。不過，目前科學家重係唔知對牙有咩用，可能係用來開貝殼食，又有科學家認為係用來撩（音：liu1）沙床嘅貝類[未記出處或冇根據]。

同海獅一樣，佢哋嘅後肢可以屈前，方便喺陸上行動。

佢哋嘅脛有個脂肪環，喺海上可以當水泡咁用，咁樣可以一啲力都唔使用都可以伸個頭出水。

生活習性
----

佢哋係群居動物，喺陸上自然就會埋堆。

佢哋食好多唔同類型嘅嘢食，總共有來自 60 屬嘅海洋生物。不過，都係以貝類、蝦、蟹多。有時會食下管蟲、海參、甚至其他鰭足目動物。

天敵
--

人、殺人鯨、北極熊都係海象嘅天敵。

北極熊多數會趕走佢哋，之後食佢哋啲 BB仔，但係成年嘅海象要殺北極熊一啲都唔難。

養殖動向
----

最早展示海象嘅動物園係倫敦動物園，係喺1608年展示，第二早嘅係1612年嘅荷蘭，但係早期嘅海象，運到動物園通常養唔到幾日就死咗。直至後期位於德國漢堡嘅動物園先有成功飼養海象嘅記錄。

香港海洋公園嘅最新發展藍圖中，亦包括飼養海象在內。

睇埋
--

* 海洋哺乳動物

|  |  |
| --- | --- |
|  | 呢篇同哺乳動物相關係楔位文。歡迎幫維基百科擴寫佢。睇 • 論 • 改 • 歷 |
搵緊第二個意思嘅話，請睇「**睡公主 (搞清楚)**」。
王子搵到瞓緊嘅公主。
《**睡公主**seoi6 gung1 zyu2》，又有叫《**玫瑰公主**》或者《**睡美人**》，係德國《格林童話》收錄咗嘅其中一個童話故事，亦都有喺 14 世紀嘅加泰隆尼亞文詩歌度出現。

《睡公主》內容大概係講有位公主受詛咒而一路睏覺，直到有位王子咀佢先至醒。

情節大要
----

以下呢個大要係反映緊廿世紀起最常見嗰個版本。要留意嘅係《睡公主》源自民間故事，坊間流傳住多個版本。某啲版本可能同以下嘅大要有明顯出入。

好耐好耐以前有一位國王同一位皇后，佢哋啱啱生咗位小公主。佢哋兩個都希望小公主大個咗會生得靚性格又好。但好景不常，有個邪惡又法力強大嘅仙子向小公主落咗個咒語：邪惡仙子咒公主的確會成為一個又靚、又健康、又性格好嘅女仔，但會喺 16 歲生日嗰日手指俾紡織用嘅針拮到而死亡。國王同皇后好驚，不過喺呢個時候，公主個神仙教母出手，神仙教母法力唔夠邪惡仙子咁勁，做唔到完全打消個咒，但就將個咒減弱咗－個咒變成「公主會喺 16 歲生日嗰日手指俾紡織針拮到，但淨係會因此進入 100 年嘅長眠；睏咗 100 年後，佢會俾一個靚仔嘅王子咀一啖，因而醒返」。國王同皇后知個女保得住條命之後，即刻鬆咗啖氣。

到咗公主 16 歲生日嘅日子，皇宮上下都忙住搞慶祝會，國王記得邪惡仙子落嘅咒因而囉囉攣。主管典禮嘅大臣留意到有平民婦女喺度做編織（帶住針），向國王作出警告。國王一氣之下想重罰班平民婦女，但受到皇后勸阻。然後公主到場，在場嘅眾人開始跳舞，國王同皇后仲請咗幾位王子嚟，想俾個女揀個做老公。冇幾耐，有個著住斗篷嘅古怪阿婆到場，送咗個紡錘俾公主，公主對件物件覺得好好奇（國王同皇后因為唔想個詛咒應驗，由細到大都唔俾公主掂紡織嘢）。國王同皇后留意到即刻想阻止公主掂個紡錘，但已經太遲：公主已經唔小心手指俾個紡錘拮到。然後公主就開始頭暈，並且倒地昏迷。個古怪阿婆除低佢件斗篷，原來佢就係邪惡仙子，邪惡仙子大笑，諗住公主已經死咗。不過神仙教母到場，指出公主只不過係睏著咗。然後就叫啲僕人幫手將公主捧上去床，而神仙教母就向成個王國施咗一個咒語，令所有人都同公主一樣進入沉睡，同時一大團有刺嘅植物生咗出嚟圍住成座皇宮，令個王國同外界隔絕。

過咗 100 年之後，有個靚仔又勇敢嘅王子喺度同一班貴族一齊打獵。佢班朋友同其他在場貴族玩得好開心，但王子有啲唔開心想自己一個人獨處吓。王子一支公走入森林嗰度，撞到神仙教母，神仙教母揀王子做幫公主解咒嘅人。神仙教母施法，令王子見到沉睡緊嘅公主，王子即刻對公主產生好感，然後神仙教母向王子解釋成件事嘅來龍去脈，王子就要求神仙教母帶佢去見公主。神仙教母應佢要求，帶佢去收埋咗喺有刺植物入面嘅皇宮嗰度。邪惡仙子出場，想阻止佢哋，但王子同神仙教母一齊合力打低佢。到咗皇宮之後，王子咀瞓緊覺嘅公主一啖，破解個魔咒，成個王國嘅人跟住醒返。

最後王子同公主喺成個王國嘅人見證下成婚，神仙教母施法祝福兩個人，大團圓結局。

1899 年呢幅水彩畫描繪王子望住睏著咗嘅公主。

個名
--

《睡公主》喺各歐洲語言入面嘅名如下：

* 加泰羅尼亞文：**La Bella Dorment**－大致係「睏緊覺嘅靚女」噉解
* 法文：**La belle au bois dormant**－大致係「喺樹林睏緊覺嘅靚女」噉解
* 英文：**Sleeping Beauty**－「睏緊覺嘅美人」
* 德文：**Dornröschen**－大致係「有刺嘅小玫瑰」噉解

改編
--

睇埋：睡公主 (芭蕾舞劇)同埋睡公主 (1959年電影)
呢個童話故事有畀人改編做芭蕾舞劇。

亦可以睇吓 1959 年嘅迪士尼動畫電影《睡公主》。

睇埋
--

* 沙略·佩羅
* 《白雪公主》
* 《格林童話》
* 神仙教母
* 一見鍾情

攷
-

1. ↑  Zago, Ester (1991). ""Frayre de Joy e Sor de Plaser" Re-Examined". *Merveilles & Contes*. 5 (1): 68-73.
2. ↑  Uther, Hans-Jorg (2004). *The Types of International Folktales: A Classification and Bibliography*. Helsinki: Suomalainen Tiedeakatemia. pp. 244–245.

拎
-


維基同享有多媒體嘅嘢：  
**睡公主**
呢幅 19 世紀嘅畫描繪想像中《所羅門王嘅審判》入面嘅情境。
《**所羅門嘅審判**》（粵拼：so2 lo4 mun4 ge3 sam2 pun3）係《舊約聖經》入面一個幾廣為人知嘅故仔，記載於《列王紀上》。個故仔講到有兩個女人喺度爭一個蘇蝦仔，兩個都堅持聲稱自己係個蘇蝦嘅親生阿媽，而不溜出晒名聰明嘅所羅門王就憑住佢嘅智慧，成功搵出邊個先至係真正嘅親生阿媽。

故仔
--

《所羅門王嘅審判》個故仔係噉嘅，出於《列王紀上》嘅第 3 章第 16 至 28 節。

話說有一日，有兩個妓女喺度嗌霎saap3。佢哋嚟到所羅門王面前，想所羅門王幫佢哋主持公道。

其中一個妓女開口，原來佢同另外嗰個妓女住同一間屋，兩人都各自生咗個蘇蝦仔。開口嗰個妓女作出指控，話另外嗰個妓女瞓覺嗰時唔小心，砸zaak6死咗自己個蘇蝦，然後竟然偷偷哋將死咗嘅蘇蝦同生勾勾嗰個對調，諗住瞞天過海。而對於呢個指控，另外嗰個妓女係矢口否認。

「你先係唔小心砸死咗個蘇蝦，然後走嚟想偷我嗰個！」
所羅門王諗咗陣，然後就開聲：

「同我攞把劍嚟。」
僕人照做，攞咗把劍畀所羅門王。所羅門王下令：

「將個蘇蝦一嘢斬開做兩橛，兩個妓女一人得到一橛。」

|  |  |  |
| --- | --- | --- |
| 

|  |
| --- |
| **所羅門王**：你哋兩個都想要個蘇蝦呀？噉我將個細路一劍斬做兩份囉。
**親生阿媽**：唔好呀！佢咁想要個蘇蝦，就交畀佢啦！ |
| **所羅門王**：你哋兩個都想要個蘇蝦呀？噉我將個細路一劍斬做兩份囉。
**親生阿媽**：唔好呀！佢咁想要個蘇蝦，就交畀佢啦！  |

 |

其中一個妓女一聽到就心慌，哀ai1所羅門王：

「等陣呀，我嘅王！求吓你唔好殺個蘇蝦！佢咁想要個蘇蝦嘅，將個蘇蝦交畀佢啦！」
而另外嗰嗰妓女就冷漠噉講：

「哦，噉都好吖。」
所羅門王望住兩人嘅反應，就作出判決：

「一聽到要殺個蘇蝦就心慌嗰個，就係個蘇蝦嘅親生阿媽。」
冇幾耐，成個以色列上下都得知所羅門王點樣用智慧解難，個個都更加敬重所羅門王。

影響
--

廿一世紀初影到呢座雕像，描繪想像中嘅所羅門王。
聖經對成個西洋世界都影響深遠，西洋歷史上嘅文藝創作品不溜都成日會描繪聖經故事，包括《所羅門嘅審判》。例如係好出名嘅文藝復興藝術家拉斐爾，就試過畫濕壁畫描繪呢個故事。

除此之外，世界多地嘅創作品都有受過聖經影響，例如港產片《審死官》同埋香港嘅電視劇《回到三國》等，都有講到類似《所羅門嘅審判》嘅情節。

攷
-

1. ↑  〈列王紀上〉3章16-28節（基督教和合本：〈王上〉3:16-28、天主教思高本：〈列上〉三16-28）.
2. ↑  *Judgement of Solomon*. Art and the Bible.

拎
-

* 維基同享中有關所羅門王嘅審判嘅資源類
* 所羅門王嘅審判 （英文），電視橋段網講呢個故仔。
**兒童節**係一個為咗保障細路嘅生存權、保健權、受教育權、撫養權等權利、改善兒童生活、反對虐待兒童或毒害兒童而設立嘅節日，日子喺每個地方都有唔同。

國際兒童節
-----

**國際兒童節**響每年6月1號。呢個日子係起源響1949年國際民主婦女聯合會響莫斯科開嘅會，講到為咗紀念1942年6月畀納粹德國屠殺嘅捷克利迪策村全體孲𤘅子，決定將6月1號叫做國際兒童節。

世界兒童節
-----

**世界兒童節**響每年11月20號。呢個日子係聯合國教科文組織響1954年12月14號定嘅。

各個地區嘅兒童節
--------

###  中國大陸

1949年10月1號，中華人民共和國成立後，正式定每年6月1號做國際兒童節，取代咗中華民國定響4月4號嘅兒童節。

### 臺灣 臺灣

中華民國響1931年將4月4號定做中華民國兒童節。但係因國府喺中國大陸戰敗而搬到臺灣，4月4號嘅兒童節響臺灣地區可以繼續流傳。

###  香港

中華民國響1931年將4月4號定做中華民國兒童節，雖然國民黨政府喺1949年10月14號被完全趕到臺灣，但嗰時香港係英國殖民地，亦一直繼承4月4號嘅兒童節嘅傳統，就算係1997年香港主權移交之後都維持唔變。

### 日本 日本

日本嘅兒童節響每年5月5號，日本習俗上只會係男仔慶祝，直到1948年日本政府將3月3號嘅女仔節合併埋呢日。

### 韓國 韓國

受朝鮮日治時期影響，南韓嘅兒童節同日本一樣，都響每年5月5號。

### 澳洲 澳洲

澳洲喺1954年定立兒童節，1977年喺各個州份另外設立咗關愛兒童周，但嗰時每個州份都有唔同嘅舉辦時段。直到1984年，澳洲聯邦政府開會正式決定統一時段，凡係10月第四個禮拜都係關愛兒童周（從每個國際兒童節之後嘅禮拜六到跟住落嚟嘅禮拜日為止）。

### 俄羅斯 俄羅斯

俄羅斯喺1949年定立兼決定每年6月1號係兒童節。

### 紐西蘭 紐西蘭

紐西蘭嘅兒童節喺每年3月第一個禮拜日舉辦。

攷
-

1. ↑  "Children's Week History". Queensland Children's Week Association. 2007. 原著喺3 四月 2013歸檔. 喺12 February 2013搵到.
**北崙二橋**（越南文：橋北崙IICầu Bắc Luân II），或者**北崙河二橋**，係喺中越邊境北崙河上嘅一座橋。

座橋連接芒街（越南廣寧）同東興（廣西），位於北崙一橋下游 3.2 km處。 

北崙二橋採用鋼筋混凝土同埋預應力鋼筋混凝土建造做永久橋，全長618 m（其中中國便長463.5 m，越南便長154.5 m），橋面闊27.7 m。主橋設計採用預應力混凝土箱樑拱橋形式，跨度為105 m。 

總投資畀隻項目超過 3360 億越南銅，開工跟2014 年 11 月 22 號 ，並喺 2017 年 9 月 13 號開通。 

2019年3月19號，廣寧省人民委員會佮廣西壯族自治區政府舉行了儀式畀貨物、旅客通關在北崙二橋。

考
-

1. 1 2 3  "Quảng Ninh: Khởi công Dự án xây dựng cầu Bắc Luân II". *Cổng thông tin điện tử Bộ Giao thông vận tải*. 2014-11-24.
2. 1 2 3  "Thông xe cầu Bắc Luân II nối Việt Nam – Trung Quốc". *vnexpress.net*. 2017-09-13.
3. 1 2  "Quảng Ninh: Khánh thành cầu Bắc Luân II – Cây cầu có khẩu độ nhịp vòm lớn nhất Việt Nam". *Cổng thông tin điện tử Bộ Giao thông vận tải*. 2017-09-13.
4. ↑  "Khởi công Dự án xây dựng cầu Bắc Luân II". *Báo Quảng Ninh điện tử*. 2014-11-22.
5. ↑  "Quảng Ninh: Thông quan cầu Bắc Luân II". *Cổng thông tin điện tử Bộ Giao thông vận tải*. 2019-03-20.

睇埋
--

* 芒街關口
* 金城橋
尋找6月2日和6月9日在東區醫院五楼心臟科女科病房的實習護士梁詩雅姑娘姓名：梁詩雅

时間：2023年6月2日和6月9日

曾经工作地點：東區醫院五樓心臟科女科病房

誰認識她拜托告诉我，我真的很喜歡她。
**旺角**（粵拼：wong6 gok3，英文：**Mongkok**，又稱**望角**，舊名**芒角**，近年亦叫做**MK**）係喺香港一地，亦係一海角，喺九龍半島中部，入油尖旺區。今角已沒入填地。地內新舊樓混雜；舊樓嘅地鋪，有唔少餐廳。以彌敦道為界，購物中心集中喺東面，住宅區喺晒西面。旺角嘅交通非常發達，有巴士、鐵路，又有公共小巴。而假日嘅彌敦道以東一帶重成日會有好多人行。

旺角嘅人口密度極高。根據《健力士世界紀錄大全》，旺角係全球人口密度最高嘅地區，平均密度每平方公里有十三萬人。

歷史
--

旺角古時叫做**芒角**，因為嗰度芒草叢生，地形好似一隻牛角伸咗入海嗰度咁，所以啲人叫嗰度做芒角嘴，附近嘅村落就得咗**芒角村**呢個名。2004年5月喺通菜街同豉油街鬧市交界嘅一個深度只有兩米嘅渠務地盤裏面，發掘咗好多東漢、晉朝同唐朝嘅陶器以及製陶工具出嚟，即係話喺千幾年前，已經有人住喺旺角。

尋找6月2日和6月9日在東區醫院五楼心臟科女科病房的實習護士梁詩雅姑娘

姓名：梁詩雅

时間：2023年6月2日和6月9日

曾经工作地點：東區醫院五樓心臟科女科病房

誰認識她拜托告诉我，我真的很喜歡她。，

芒角村喺而家嘅洗衣街附近，以前多數都係種菜、種花、養豬同養雞。不過自從1860年，芒角跟住九龍半島割讓畀英國之後，芒角村嘅村民就開始將自己種嘅花、蔬菜同自己養嘅禽畜拎去港島賣。當時嘅人多數坐蜑民嘅船過海，但係啲蜑民成日將個「芒」讀咗做「望」。到咗一九零九年，香港政府開始呢度填海，起咗個避風塘，而附近亦開始有碼頭同馬路。二十世紀二三十年左右，望角又見芒角、旺角混用，旺就係興旺咁解。嗰時嘅旺角重係一個工業區，四周圍都係製煙廠、棉織廠同五金廠。不過旺角嘅英文譯名「Mong Kok」冇改過，而家重有啲水上人鍾意叫旺角做**望角**。

旺角彌敦道以西嘅地方都係填海得來。而家嘅新填地街喺1950年代嗰陣重係海邊嚟。不過今時今日，旺角呢個地方，正如佢個名一樣，已經成為咗一個好旺嘅購物區同住宅區嘞。

特色
--

旺角有好多特式街道：

* 女人街——即係通菜街，喺登打士街同亞皆老街之間嘅一段。因為有好多賣服裝、化妝品、擺設之類嘅女人嘢而咁叫。
* 雀仔街——即係康樂街，因為有好多賣雀鳥嘅鋪頭而咁叫。康樂街喺1998年因市區重建而清拆，好多鋪頭安排搬到旺角火車站附近嘅園圃街雀鳥花園，而原本嘅地方就起咗一座「朗豪坊」。「朗豪坊」包括一間五星級嘅「朗豪酒店」、一幢寫字樓同埋一座樓高十幾層，附設電影院、百貨公司同埋食肆嘅大型購物商場。
* 波鞋街——即花園街其中一段，因為有好多賣運動鞋嘅鋪頭而咁叫。
* 金魚街——通菜街一段，因為有好多賣飼養魚嘅鋪頭而咁叫。
* 花墟道——因為有好多批發及零售花卉嘅鋪頭而咁叫。
* 西洋菜南街——同女人街並排而立，有好多專賣潮流服飾、電子產品同埋小食嘅鋪頭，係其中一個深受香港後生仔女歡迎嘅消費熱點。
* 登打士街——女人街尾同西洋菜街南尾嗰度，周街都係賣小食嘅鋪頭，同埋有好多樓上咖啡店，亦係深受香港後生仔女歡迎嘅地方之一。
* 槍街——即廣華街，因賣氣槍同埋軍用品店舖林立而得名，同接連嘅仁安大廈商場並名為槍街，係本港WARGAME愛好者必到熱點。
* 花墟道——因賣花（批發零售）嘅舖頭林立而得名。

旺角亦有好多商場：
朗豪坊、新世紀廣場、旺角電腦中心、信和中心、好景商場、星際城市、先達廣場、旺角中心、Chic之堡、潮流特區、旺角新之城、兆萬中心、皆旺商場、瓊華中心

旺角多數賣潮流物品、格仔舗，同埋有潮人潮物v月光寶盒，成日去旺角玩嘅人會被稱為「MK人」，即**M**ong **K**ok 嘅簡稱。

交通
--

### 主要交通幹道

* 彌敦道
* 旺角道
* 亞皆老街
* 西九龍走廊

### 公共交通

* 港鐵：
	+ 觀塘綫同荃灣綫：旺角站
	+ 東鐵綫：旺角東站
* 巴士：

九巴、新巴、城巴、過海隧道巴士、跨境巴士
* 小巴
	+ 綠色專線小巴
	+ 綠色通宵專線小巴
	+ 紅色公共小巴

睇埋
--

* 油尖旺區
* 太子
* 油麻地
* 大角嘴
「人民公敵」（英文：Enemy of the People），或者叫做階級敵人（英文：Class enemy）、「國家公敵」（英文：Enemy of the State），係共產主義既常用術語。「階級敵人」、「人民公敵」同埋「國家公敵」呢啲術語係共產黨對政治對手同埋一啲佢哋覺得會影響佢哋既利益同埋可能有威脅既社會單位、權力集團或者係社會階級既稱呼，然後佢哋會用「不惜一切代價」既手段將呢啲對手同埋威脅進行政治鎮壓，將佢哋消滅喺「萌芽階段」。.

喺20世紀，蘇聯（公元1922-1991年）既政治好大程度上係用「人民公敵」呢個詞嚟抹黑任何既反對派，特別係喺史太林政權（公元1924-1953年）期間，呢個詞經常俾佢哋用嚟指「托洛斯基」（英文：Trotsky）。

喺21世紀，美國前總統川普（Donald Trump，2017-2021年間執政）亦都經常用「人民公敵」來攻擊批評政客同埋記者。

同「國家公敵」一樣，「人民公敵」（英文：Enemy of the People）呢個詞係嚟自拉丁文：hostis publicus，原本指既係羅馬帝國既公敵。喺文學作品裏面，「人民公敵」出現過喺亨里·易卜生（Henrik Ibsen）1882年既舞台劇《人民公敵》既標題度，亦都係莎翁（William Shakespeare）1605年既舞台劇《大將軍寇流蘭》（Coriolanus ） 既主題。

起源
--

### 羅馬：共和國同埋帝國

「人民公敵」呢個詞可以追溯到羅馬帝國 。公元68 年，元老院（Senate）宣布尼祿皇帝（Emperor Nero）係hostis publicus，直譯就係「公敵」 。喺呢度「publicus」喺中文同埋英文既語竟，都係用嚟描述同整個集體有關既嘢，暗示咗係政府或者國家，但係拉丁文既「publicus」除咗有呢個意思之外，仲可以直接指人，相當於populus（ 「人民」）、populi（「大眾」或「人民既」），所以「公敵」同埋「人民公敵」喺字源上，可以話幾乎係同義詞。

### 法國大革命

喺法國大革命期間「ennemi du peuple」呢個詞好經常用。喺1793年12月25日，法國政治家羅伯斯庇爾（Maximilien Robespierre）講過：「革命政府對好公民，負有保護責任；對人民公敵，除了死亡，乜嘢責任都無」。 1794年既《22牧月法》（注：牧月既法文係Prairial，係法國共和曆既第9個月）擴大咗革命法庭既職權範圍，令佢哋可以懲罰「人民公敵」，令到啲政治犯可以俾佢哋判處死刑，包括「散佈虛假信息去分裂同埋困擾人民」。

馬列主義國家
------

### 蘇聯

前蘇聯好廣泛咁用「人民公敵」（俄文：враг народа, vrag naroda）呢個詞，呢個詞第一次係喺十月革命後，契卡（Cheka，全名係「全俄肅清反革命及怠工非常委員會」）第一任主席捷爾任斯基（Felix Dzerzhinsky）既演講裏面用過。彼得格勒軍事革命委員會（英文：Petrograd Military Revolutionary Committee；俄文: Петроградский военно-революционный комитет）印製咗「人民公敵」名單，列寧（Vladimir Lenin）喺1917年11月28日既法令裡面引用咗呢個名單：

……「立憲民主黨」呢個充滿住「人民公敵」既政黨既所有領導人特此被視為不法之徒，並應立即逮捕同埋移送革命法庭

### 柬埔寨同埋中國

毛澤東同埋赤柬領導人波爾布特既傳記作者菲利普·肖特（Philip Short）表示，喺國內政治鬥爭裏面，中國同埋柬埔寨共產黨人好少用「人民公敵」呢個詞，因為佢哋係極其民族主義既國家，佢哋覺得「人民公敵」係外來既概念。

中共更傾向用「階級敵人」，「黑五類」，「臭老九」，「牛鬼蛇神」，「封資修大毒草」（注：封資修即係封建主義者、資本家、修正主義者）等「出生論」既概念當做貶稱去定義佢哋既階級敵人。「黑五類」係指地主、富農、反革命分子、壞分子、右派呢五類「壞」分子；而「臭老九」係指「黑五類」再加上叛徒、特務、走資派和知識分子總共九種人。

喺1957年，毛澤東喺演講同埋文章《關於正確處理人民內部矛盾的問題》裏面指出：「在現階段，建設社會主義時期，贊成、支持和勞動人民的階級、階層和社會團體社會主義建設事業都是人民的事業，抵制社會主義革命、敵視、破壞社會主義建設的社會勢力和團體，都是人民的敵人。」

納粹德國
----

關於納粹德國將所有猶太人遷往馬達加斯加既計劃，納粹小報《Der Stürmer》寫過：「猶太人唔想去馬達加斯加——佢哋頂唔順嗰度既氣候。猶太人係害蟲同埋疾病既傳播者。無論佢哋定居喺邊個國家，佢哋都會自行擴散，產生同細菌喺人體裏面產生既相同效果……以前，理智既人民同埋理智既人民領袖對人民公敵不屑一顧。我哋一係將佢哋驅逐，一係就殺死佢哋。」
香港恒生大學
**香港恒生大學**（英文：**The Hang Seng University of Hong Kong**，it used to be Heng Seng University before，簡稱**恒大**）係香港一間私立大學，2010年創校，由佢前身1980年創校嘅恒生商學書院改組而成，嗰時係私立專上學院，叫**恒生管理學院**（英文：**Hang Seng Management College**，簡稱**恒管**）。校舍喺新界沙田區小瀝源。

2018年10月30號，學院獲行政長官會同行政會議批准恒生管理學院升格做大學，11月8號正式改名。

教育模式
----

恒大採用「博雅 + 專業」教育模式，配合iGPS「期望畢業生特質」框架（包括：(i)智能／思考能力、(G)共通技能、(P)個人發展同(S)投入社群）。

「博雅」係指以廣泛同跨學科嘅方式嚟連接唔同知識領域、啟發思考同解決問題。恒大認為，本科教育嘅目的唔單止係為咗獲得更多知識以及喺畢業後有更好嘅工作前景，亦係為咗培養學生嘅個人價值觀、志趣同可轉移嘅核心能力，為佢哋做好裝備，成為全面同負責任嘅人，能夠自信咁處理未來工作同生活中嘅挑戰。

「專業」係指雖然恒大嘅教育模式係廣泛同跨學科，鑒於大多數香港嘅大學畢業生都係獲得學士學位後搵全職工作，因此好多恒大學位課程都係專業導向，裝備學生喺未來從事有關嘅專業知識同技能。

香港恒生大學特色：

* 國際化卓越教授團隊
* 多元化及創新嘅主修課程
* 跨學科共同核心科目
* 獲鉑金獎嘅優質環保校園、設備齊全
* 住宿書院結合生活同學習（提供1,200宿位，預留大約500宿位畀新生）
* 互動嘅小班教學
* 課堂內外緊密嘅師生關係
* 教師喺課堂內外給予個別學生悉心指導
* 廣泛實習、國際交流同獨立研究嘅體驗式學習機會
* 年度獎學金同助學金金額超過2,000萬港元

2020年，香港恒生大學開辦 經濟學工商管理（榮譽）學士學位課程。

出面網頁
----

* 香港恒生大學
**廣東迎賓館碧海樓**（粵拼：gwong2 dung1 jing4 ban1 gun2 bik1 hoi2 lau4）
係中國廣東廣州嘅西班牙式園林別墅，1931年起好，位置喺越秀區廣東迎賓館入面偏北嘅位。而家係廣東迎賓館嘅酒店住房地方。

史
-

1931年，嗰時廣州市長劉紀文喺凈慧公園入面起咗間西班牙式園林別墅嚟接待民國政府嚟廣州嘅軍政大員，初期屬蘭苑迎賓館嘅一部分。由於民國政府行政院喺1949年2月5號南下搬到廣州，所以別墅成為李宗仁代理總統嘅官邸。1949年10月14號之後成為中共華南分局嘅居住接待地方。1957年，由於中國大陸唔停噉擴大外交，加上蘭苑迎賓館已經唔啱使，所以廣州市設計院設計兼改造過間樓，直到1960年起好為止。1962年5月改名做「廣東迎賓館」後，先後出現三次改造，2000年時被列為廣州市近代優秀建築；2014年1月26號被列為廣州市歷史建築。

風格
--

佢屬廣東迎賓館一部分，入面有71間客房、9間中餐廳同埋3間會議室，建築面積9832m²。初期係西班牙式園林別墅結構，1957年擴建改造時，喺原有嘅西班牙式園林別墅結構基礎上，加咗細梁磚混凝土技術而向東西兩邊延伸。外樣似嶺南建築啲風格噉。喺正門同西門前分別有兩隻喺大清順治七年（1650年），由靖南王府第整好嘅石鼓響度。

接待過嘅名人
------

* 中國國務院總理——周恩來
* 越南國家主席——胡志明
* 美國總統——理察尼克遜

攷
-

* 服务业企业选介 廣州文史
**鴉倫·奧拉符·獲加**（英文：Alan Olav Walker，1997年8月24號—），係一個喺英格蘭諾咸頓出世嘅挪威籍音樂製作人。佢因為電子音樂單曲《人間迷走》一炮而紅 。

事業
--

### 早期發展

獲加喺英格蘭諾咸頓出世，兩歲嗰陣跟挪威籍嘅阿媽同英國籍嘅老豆搬咗去挪威卑爾根。喺數碼時代之中長大，獲加開始對電腦有興趣，後來畀編程同埋平面設計吸引。佢冇任何音樂背景，只係靠睇YouTube啲片自學。由14歲就開始學習同埋試整音樂，佢用部筆電整咗30至40首歌。2012年，佢開始將自己啲音樂擺上自己個YouTube頻道同埋SoundCloud頁面，喺網上嘅評價幫助之下，佢嘅音樂吸引咗音樂品牌嘅注意。

### 2014年

#### Fade

獲加喺2014年11月19號經YouTube好出名嘅音樂品牌NoCopyrightSounds（NCS）發佈咗佢嘅電子音樂曲目「Fade」。呢首歌出咗之後引發咗網上廣泛嘅迴響，成為咗NCS頻道最熱門嘅曲目之餘，亦都成為咗YouTube上面最常用嘅影片背景音樂之一。「Fade」之後收錄喺NCS嘅專輯「NCS: Uplifting」。

### 2015年

#### Spectre、Force

獲加喺2015年1月6號經NCS發佈咗佢嘅電子音樂曲目「Spectre」，成為咗嗰個頻道入面第二熱門嘅曲目，僅次於「Faded」。「Spectre」之後收錄喺NCS嘅專輯「NCS: The Best of 2015」。「Force」之後亦都喺2015年4月2號經NCS發佈。「Force」之後收錄喺NCS嘅專輯「NCS: Infinity」。

#### 人間迷走（Faded）

Alan Walker in 2016
獲加之後同瑞典索尼音樂簽約，喺2015年12月4號推出咗佢第一首單曲《人間迷走》，以佢早前嘅電子音樂曲目「Fade」作為基礎，由挪威籍女歌手伊斯琳·索爾海姆獻唱。呢首歌出咗之後引發咗環球嘅極大迴響，高居挪威嘅VG-LISTA單曲榜同瑞典嘅Sverigetopplistan排行榜榜首，先後上咗32國嘅iTunes冠軍同埋21國嘅流行單曲榜頭十名，同時打入埋Spotify嘅全球榜頭十名，獲加成為咗全球樂評同樂迷相當關注嘅樂壇新人。截至2016年9月5日，《人間迷走》喺YouTube嘅觀看次數已經突破咗6億。國際首屈一指嘅DJ提雅斯多亦都有為《人間迷走》整重混。

### 2016年

#### 唱首歌伴我入眠（Sing Me To Sleep）

獲加喺2016年6月3號經瑞典索尼音樂推出咗全新嘅單曲《唱首歌伴我入眠》，繼續由女歌手伊斯琳·索爾海姆獻唱。呢首歌出咗之後上咗7國iTunes冠軍、超過1700萬次嘅Spotify串流。截至2016年10月3號，《唱首歌伴我入眠》喺YouTube嘅觀看次數已經突破咗一億。

參考
--
唔好同**京華中心**搞亂。
瓊華中心
**瓊華中心**（**King Wah Centre**）係香港旺角一個商場，喺彌敦道620-628號，近山東街交界。呢棟16層高嘅建築設有多個餐廳樓層，曾經有3個卡拉OK樓層同埋136個賣各種時尚潮流產品嘅舖頭，2013年轉租畀先施。

瓊華中心隔離係銀行中心廣場，同埋中僑商業大廈。瓊華中心對住彌敦道，人流車流都好旺。

歷史
--

### 前身

1955年，點心餐廳之王譚傑南由佛山嚟香港開設「瓊華餐廳」（又叫「瓊華酒樓」），面積約莫40,000平方英尺（3,700平方米）同用於託管超過150就餐宴會。當時係旺角嘅一個里程碑，五個樓層嘅每一層都為社會唔同階層服務：

* **1/F** 麵包店，為基層服務
* **2/F** 西餐廳
* **3/F** 粵式茶樓
* **4/F** 酒樓，服務員用毛巾為顧客服務
* **5/F** 為上層階級服務嘅娛樂場所。

另外一個唔成文嘅傳統就係，逢親跑馬，賭客可以用兩至三成折扣食到自製嘅沙琪瑪（馬仔），係雙關語「馬」嘅廣東話，因此賭客覺得佢哋食完之後，可以贏馬（食完馬仔，贏馬仔）。

喺每年中秋節期間，餐廳外都會展示大型月餅廣告。

餐廳喺1989年結業，之後股東將原有建築租咗畀永安百貨，直到1998年結業並拆卸。

### 重建

瓊華中心入口
而家嘅瓊華中心耗資兩億港幣起，喺2002年起好，基座商場有多間小型獨立舖頭，呢啲舖頭主要針對青少年顧客，販賣流行服裝同埋配飾。新嘅購物中心當時俗稱「紅點」，因為瓊華中心標誌曾經係一個獨特嘅紅點，而家俾其他標誌遮蓋。

2013年6月，130名租戶搬走嗮，基座商場俾香港本地百貨商店之一先施百貨接手。其他競標者包括美國服裝品牌Forever 21。租金每月6,000,000港元，每平方尺200美元，租期10年。新世紀廣場嘅先施店鋪當時正進行整修，預計改造後嘅尺寸更加細，後來先施發現瓊華中心位置更好，可以進一步拓展業務。有人批評同呢次收購有關嘅小企業流失。

樓層
--

* **B/F** 壽司郎旺角店
* **G/F** 周生生
* **UG - 3/F** 先施百貨
* **5 - 16/F** 設有日式、韓式，西式餐廳

出面網頁
----

* 瓊華中心官網
呢篇文講台灣出版家。搵緊讚美操創辦人嘅話，請睇「**吳美雲 (音樂人)‎**」。
**吳美雲**（1944年—2016年5月12號）係台灣出版家，「漢聲雜誌社」創辦人。

生平
--

吳美雲喺美國紐約出世，係吳鐵城嘅大孫女，佢阿爸吳幼林係中央信託局嘅官員。

吳美雲喺台北美國學校畢業之後，留學美國同英國。喺俄亥俄州牛津讀西方女子學院（今日嘅邁阿密大學西部校區）嘅時候開始對編輯、出版工作產生興趣。大學三年級嗰陣，擔任校報主編。獲得傅爾布萊特計畫獎學金去英國讀研究所，主修政治戰略學。

1970年，已經有一個仔嘅吳美雲辭去原有工作。佢將屋企浴室改為暗房，喺屋企度創辦漢聲雜誌社。又搵到藝專畢業嘅黃永松同姚孟嘉合作，三個人就夾份編輯雜誌，當時佢哋先至得廿幾歲。佢同黃永松一齊去到舊書攤，研究美國《生活》、《展望》、以及《花花公子》等雜誌嘅版面編排同文章結構，發展出自己雜誌嘅風格。佢一度每日工作十四個鐘、每星期工作七日，一度因為借返嚟嘅資本用盡，幾乎無法如期出書。之後由中華航空決定每期訂購一萬本，畀旅客喺飛機上睇，《ECHO》創刊號喺1971年1月1號推出。《ECHO》係當年率先進行台灣鄉土田野調查嘅報導文學同攝影雜誌，印刷精美，憑住飛機上乘客嘅閱讀而吸引到讀者令到呢本雜誌可以全球銷售，訂戶多達三十三個國家。但係收入仍未足夠，每個合夥人根據個人專長接受其他工作嚟彌補，例如佢曾經先後為國科會編印台灣生活手冊，為觀光局製作七個中國傳統節日嘅影片。

1978年。中文漢聲雜誌面世，法國返嚟嘅奚淞加入團隊，包括之前嘅吳美雲、黃永松、姚孟嘉，漢聲四位重要人物全體成員都到齊。

1980年代，漢聲出版作品源源不絕，有《漢聲中國童話》、《漢聲小百科》、《愛的小小百科》、《精選世界兒童圖畫書》、《精選世界少年文學讀物》等。身為阿媽嘅吳美雲感嘆坊間好多西方童話書，屬於自身文化嘅兒童讀物太少，於是1981年以原創圖文推出《漢聲中國童話》，一套十二本，每日一個故事，再加上為兒童編創嘅科普同生活常識嘅《漢聲小百科》喺1984年面世，呢兩套書成為1970、1980年世代重要嘅啟蒙書，當時臺灣中產家庭經常以呢兩套書作為送畀細路嘅賀禮，重因為太多盜版書，令到吳美雲親自連同警方去捉。

漢聲全盛時期有八百個員工人，傅月庵以「一葉開五花」形容漢聲訓練出嘅人都成咗1990年代臺灣相關出版領域嘅主導力量，例如遠流台灣館、兒童館編輯基本都係嚟自漢聲。

隨住姚孟嘉離世、奚淞退休、黃永松到北京，只係剩返吳美雲獨守衰退嘅出版社。佢有過敏、血壓高、腎盂腎炎、腸潰瘍。2008年，雷曼兄弟金融海嘯爆發嘅時候，佢正病緊，未能及時搶救漢聲嘅財政。2016年5月12號朝早，喺臺北國泰醫院病逝，享年七十二歲。

參考
--

1. ↑  《漢聲小百科》的魔法師走了 吳美雲享壽72歲
香港坪洲天曚光
美國南加州嘅民間天曚光
天曚光示意圖
**天曚光**（英文：**dawn**）係太陽就快出嚟，臨近天光嗰段時間。由夜晚黑個天「黑鼆鼆」乜都睇唔倒慢慢勉強睇倒啲嘢嘅一段短時間。書面語寫做**黎明**，古時叫**旦**。

類
-

* 天文天曚光：太陽喺地平線下面十八度至十二度之間。
* 行船航海天曚光：太陽喺地平線下面十二度至六度之間。
* 民間天曚光（civil dawn）：太陽喺地平線下面六度以上。

緯度
--

睇天曚光個人所處嘅緯度影響天曚光嘅長短（有幾耐），赤道地方，廿分鐘多少少，南北極付近有成幾個星期。越近兩極，即緯度越高，天曚光就越耐。

物理
--

日出就係太陽喺地平線出現嗰一下。日出前，天有啲光，係因為大氣之中有塵，將重喺地平線下面嘅陽光散射，紅黃嘅光波幅長，折射角度大，會先睇到，呢啲光就係天曚「光」——霧光。

文化
--

天曚光有雞啼，農業社會時期嘅廣東地區，啲人會開始做嘢。

印歐神話有天曚光女神（或黎明女神），同男嘅太陽神唔同，中包括希臘嘅 Eos ，羅馬嘅 Aurora，印度嘅 Ushas ，同斯拉夫嘅 Zornitsa。

| * 睇
* 傾
* 改
一日嘅各部份 |
| --- |
|  | 
* 天曚光-曙光-日出
* 日頭（朝頭早 · 中午 · 晏晝）
* 挨晚（日落-暮光-薄暮）
* 夜晚（半夜 · 凌晨）

 |  |
| **相關概念**
魔幻時刻 · 金星帶 · 華燈初上 · 晨昏圈 · 日光同月光 · 夜空 · 極晝同極夜 · 黃道光 · 地球自轉 |
「係，係，你好勁。你好叻。」  

反話呢樣嘢展示咗語境幾咁重要－上面句嘢就噉字面解係讚緊對方勁，但講嗰個人講嘢嗰陣嘅表情令人覺得佢只係講緊反話。
**語境**jyu5 ging2（**context**），人講嘢身處嘅世界，用以理解話裏頭嘅辭、句，以助聽者讀者判斷出合適嘅意思。講嘢時上文下理，人世間種種人際，種種社會、種種文化，種種時間，諸如此類，語境都成框架。故此，就算講同一句字，語境有異，理解亦可以唔同。語境未必寫喺文字之中，例如當時情境，表情、語氣、手勢之類。

概念
--

睇埋：語用學
喺語言學上，語境呢個概念嘅定義有些少爭議性；廣義上，語境可以泛指任何「唔係集中睇緊嗰隻字詞或者句子，但對隻字詞或者句子嘅意思有影響」嘅嘢。

例如打前嗰啲句子（唔係集中睇緊嘅嘢）會影響而家嗰句句子啲字詞嘅意思：想像

「我同佢一齊跳。」
呢句廣東話句子；句嘢入面嗰個「跳」字可以有多個可能嘅解讀，如果打前嗰一句句子係「我邀請佢同我一齊跳舞。」嘅話，噉隻「跳」字就應該會係指「跳舞」噉解。

除咗「打前嘅句子」之外，講嘢嗰個人嘅表情（唔係集中睇緊嘅嘢）都會影響佢講嘅句子同字詞嘅意思，詳情可以睇吓反話等嘅概念。

睇埋
--

* 翻譯
* 詞義消歧
* 遞迴神經網絡

攷
-

1. ↑  Goodwin, Charles; Duranti, Alessandro, eds. (1992). "Rethinking context: an introduction" (PDF). *Rethinking context: Language as an interactive phenomenon*. Cambridge: Cambridge University Press. pp. 1-42.
2. ↑  Song, L. (2010). The role of context in discourse analysis (PDF). *Journal of Language Teaching and Research*, 1(6), 876.
陳後主陳叔寶
**陳叔寶**（553年—604年），係南陳第五位皇帝，亦係南陳最後一個皇帝，582年到589年在位，史稱**陳後主**、**長城煬公**。

陳後主熱衷飲酒同埋詩文，所以佢身邊聚集咗一批文人騷客，呢啲成日陪住陳後主舞文弄墨既人既人包括咗尚書令江總（江總持），呢啲朝廷命官唔理政治，日日同陳後主一齊飲酒、作詩、聽曲。

陳後主作咗好多樂府詩，例如：《雉子斑》、《臨春樂》、《金釵兩須垂》、《黃驪留》及《玉樹後庭花》等。其中《玉樹後庭花》最出名，據說呢首曲係靡靡之音，好好聽，不過佢寫咗呢首曲之後冇耐，陳國就滅咗國，所以《玉樹後庭花》自古以來都俾人叫做「亡國之音」。可惜，呢首曲既音樂部分已經失傳咗，只係淨番啲詞：

```
   麗宇芳林對高閣，新裝豔質本傾城。
   映戶凝嬌乍不進，出帷含態笑相迎。
   妖姬臉似花含露，玉樹流光照後庭。
   花開花落不長久，落紅滿地歸寂中。
```

評價
--

* 隋文帝楊堅：陳叔寶嘅失敗都係同飲酒有關，如果佢將寫詩、飲酒嘅功夫用喺治國上面，點會有咁嘅悲慘下場？當賀若弼進攻京口嗰陣，邊人告急，佢重喺度飲酒，唔瞅唔睬；高熲攻打南陳宮殿，見到封告急文書重喺床下底，連封皮都冇拆到，真係愚蠢、可笑到一個點，南朝滅亡，絕對係天意呀！
阿拉伯半島
**阿拉伯半島**（粵拼：aa3 laa1 baak3 bun3 dou2）係亞洲西南邊嘅一個陸地板塊，亦係世界最大嘅半島，喺亞洲同非洲之間，由中東向東南面插落印度洋，面積約300萬平方公里。有啲人叫佢做**阿拉伯次大陸**（aa3 laa1 baak3 ci3 daai6 luk6）。呢處喺中東扮演好關鍵嘅地緣政治角色，因為呢處有好多嘅石油同埋天然氣埋喺下邊。

地理
--

非洲, 阿拉伯次大陸同埋亞歐大陸
阿拉伯半島順時針依次畀響東北部嘅波斯灣，霍爾姆茲海峽，響東部嘅阿曼灣，響東南同南部嘅阿拉伯海，響南部嘅亞丁灣，響西南部嘅Bab-el-Mandeb海峽，同埋響西部同埋西南嘅紅海包圍。

喺半島嘅北邊係敘利亞沙漠，呢處冇一條明確嘅邊界線，雖然阿剌伯半島嘅北部邊界線通常畀人認為係沙特同埋科威特嘅北部邊界

半島最大嘅特徵係有大片嘅沙漠，之不過，喺西南邊個度有好多山，因此呢邊嘅降雨會比半島其它地方多。Harrat ash Shaam係一個好大嘅火山地帶嚟，佢從半島嘅西北邊一直延伸到約旦同埋敘利亞南邊。

### 地緣政治

阿拉伯半島（深色係政治定義，而加埋淺色就係地理定義）
半島嘅國家由北到南順時針依次係科威特、巴林、卡塔爾同埋東面嘅阿聯酋，東南嘅阿曼，南邊嘅也門同埋中間嘅沙特。島國巴林喺半島東岸對出。

除咗也門之外，上邊嘅另外嗰六個國家組成海灣合作理事會（GCC），通常亦叫波斯灣阿拉伯國家。

沙特王國係半島入邊最大嘅國家。半島入邊嘅人口大部分集中喺沙特同埋也門。半島有全世界最多嘅石油蘊藏量。沙特同埋阿聯酋係呢個地區最有錢嘅國家。卡塔爾係大半島入邊嘅細半島，呢度係世界聞名嘅阿剌伯文同英文半島電視台嘅總部。而同伊拉克接壤嘅科威特就喺2003年聯軍推翻薩達姆暴政嘅伊拉克自由行動入邊起到前沿陣地嘅作用。

### 人口

到2008年為止，阿拉伯半島嘅人口有77,983,936。喺呢啲波斯灣國家，好多居民都唔係土生嘅。比如沙特，唔係土生嘅居民就佔咗兩成，而喺阿聯酋就更加高達八成九。

### 景致

Ras Aljinz，響阿拉伯半島東南（阿曼境內），亦叫「海龜灘」
喺地理學嚟講，呢個地區叫做「阿拉伯次大陸」就啱晒喇，因為佢就係自成一個板塊，叫阿拉伯半島板塊。呢個板塊從非洲嘅東北邊慢慢移開，形成咗紅海，而佢嘅北邊就黐埋去亞歐板塊個度，突起一嚿形成扎格羅斯山脈。半島嘅岩石好系統噉分佈，最古老嘅岩石暴露響阿拉伯 - 努比亞盾附近嘅紅海，而稍為新啲嘅岩石就喺波斯灣個度。呢處可能有全世界保存最好嘅蛇綠岩，叫Semail蛇綠岩，主要分佈喺阿聯酋同阿曼北邊嘅山區。

非洲板塊同阿拉伯板塊。阿拉伯板塊以每年一毫米嘅速率離開非洲

喺亞洲位置
-----

|  |
| --- |
| 亞洲主要地理臺灣 海 峽臺灣 海 峽白令海白令海恆河恆河白令海峽白令海峽哥打華里河哥打華里河戈壁沙漠戈壁沙漠南海南海挪威海挪威海新畿內亞新畿內亞多瑙河多瑙河東西伯利亞海東西伯利亞海東海東海日本海日本海東北平原東北平原立借夫海立借夫海利拿河利拿河馬麻拉海馬麻拉海馬來半島馬來半島湄公河湄公河馬爾代夫馬爾代夫巴倫支海巴倫支海貝加爾湖貝加爾湖峇里峇里波羅的海波羅的海白海白海孟加拉灣孟加拉灣婆羅洲婆羅洲北冰洋北冰洋北海北海伏加河伏加河雅魯藏布江雅魯藏布江庫頁島庫頁島北威拿河北威拿河蘇門答臘蘇門答臘蘇拉威西蘇拉威西斯間地那維亞斯間地那維亞西奈西奈星加坡島星加坡島細亞細亞細亞細亞亞丁灣亞丁灣阿剌伯半島阿剌伯半島阿剌伯海阿剌伯海鹹海鹹海黑龍江黑龍江亞速海亞速海非洲之角非洲之角鶯曼羣島鶯曼羣島阿爾泰山阿爾泰山愛琴海愛琴海耶尼射河耶尼射河阿曼灣阿曼灣鄂河鄂河澳洲澳洲鄂荷次克海鄂荷次克海烏拉河烏拉河烏拉山脈烏拉山脈幼發拉底河幼發拉底河伊朗高原伊朗高原印度河印度河印度次大陸印度次大陸彥地結卡河彥地結卡河北印度洋北印度洋中南半島中南半島日本列島日本列島爪哇爪哇珠江珠江長江長江祁連山祁連山卡拉海卡拉海喀喇崑崙喀喇崑崙裏海裏海琴察加半島琴察加半島高加索高加索加羅蓮羣島加羅蓮羣島哥羅馬河哥羅馬河崑崙崑崙聖誕島聖誕島塔克拉瑪干沙漠塔克拉瑪干沙漠泰國灣泰國灣北太平洋北太平洋天山天山北部灣北部灣底格里斯河底格里斯河帝汶帝汶青藏高原青藏高原帕米爾帕米爾波斯灣波斯灣比初拉河比初拉河菲律賓菲律賓菲律賓海菲律賓海朝鮮半島朝鮮半島北海道北海道紅海紅海華北平原華北平原黃河黃河黃海黃海黑海黑海喜馬拉雅山喜馬拉雅山印度大 平原印度大 平原興都古舒興都古舒臺灣臺灣此格： 去睇 • 討論 • 編輯 • 歷史亞洲主要地理 |

參攷
--


維基同享有多媒體嘅嘢：
**阿剌伯半島**（類）

* icon地理學指南

1. ↑  What is the world's largest peninsula? 互聯網檔案館嘅歸檔，歸檔日期2015年7月25號，. thelongestlistofthelongeststuffatthelongestdomainnameatlonglast.com
2. ↑  see page 61 of Merriam-Webster's Geographical Dictionary, 3rd Edition, entry for **Arabian Peninsula**
3. ↑  〈存档副本〉. 原著喺2011年7月7號歸檔. 喺2011年7月3號搵到.
4. ↑  Quaternary Deserts and Climatic Change, A. S. Alsharhan, IGCP Project 349, page 279
5. 1 2 3  "Arabia". *Britannica Online Encyclopedia*. 喺2011-05-21搵到.
6. ↑  "[[The World Fact book]]". Central Intelligence Agency. 2007-08-07. 原著喺2017-11-07歸檔. 喺2008-08-12搵到. `{{cite web}}`: URL–wikilink conflict (help)

出面網頁
----

* 阿拉伯半岛
**超級馬利奧樂園**（日文：スーパーマリオランド；英文：Super Mario Land）係任天堂1989年4月21號喺Game Boy出嘅超級馬利奧樂園系列作品，佢係同Game Boy一齊出嘅遊戲之一。

簡介
--

遊戲嘅目的係打低宇宙怪物Tatanga，並救番Daisy公主。超級孖寶兄弟系列入面嘅Luigi、Peach公主同埋Bowser（日本叫Koopa）都無喺呢隻遊戲出現。

遊戲玩法同超級孖寶兄弟系列差唔多，都係控制馬利奧。佢嘅基本攻擊重係跳上去敵人上面踩死佢哋（但都有啲係踩唔死），攞到100個銀仔就可以獎一隻。

馬利奧攞到蘑菇會變大成「超級馬利奧」；攞到花會變成「Super Ball Mario（スーパーボールマリオ）」，可以掟Superball（スーパーボール）而唔係火球，而Superball可以用嚟殺敵同埋攞錢；攞到星星可以令自己變成無敵一段時間；攞到心就可以獎一隻。

成隻遊戲有12關，每個王國3關。其中世界2-3（第6關）係揸潛水艇，世界4-3（最後一關）係揸戰鬥機，呢兩關都係拉版嘅。

故仔
--

有一日，宇宙怪物Tatanga（タタンガ）諗住奪取Sarasaland（サラサ・ランド），就將嗰道啲住民催眠，兼且綁架咗黛西公主（デイジー姫）。馬利奧決定去救Daisy公主，並去過晒Sarasaland嘅四個王國，又遇到假扮黛西公主嘅怪物。最後佢摧毀咗Tatanga嘅戰鬥飛船，救番黛西公主。

出面網頁
----

* 超級馬利奧樂園嘅官方網站
屯門兒童及青少年院
**屯門兒童及青少年院**（**Tuen Mun Children and Juvenile Home**）係香港一間現代化嘅綜合院舍，院舍前身係青山男童院嘅舊址，喺屯門散石灣北路3號，配合社會福利署用社會工作手法執行法庭嘅指令，喺2007年3月啟用，由全香港6間前兒童院（馬頭圍女童院、培志男童院、海棠路兒童院、粉嶺女童院、沙田男童院同埋坳背山男童院）合併而成，功能包括收容所、羈留院、拘留地方、核准院舍（感化院舍）同埋感化院，收容有需要被監護同埋照顧嘅細路、青少年犯法者同埋非法入境細路。為改善服務質素同埋為有需要接受監護同埋照顧嘅細路同青少年提供更完善嘅綜合康復訓練服務，提供住院訓練服務。綜合院舍有388個位，設有先進嘅視聽監控系統，安全牢固；唔同類別院童用嘅活動設施同埋區域都嚴謹分隔，方便管理。

服務對象
----

根據以下香港法例為上述有需要嘅細路同青少年提供短期監護同住院訓練服務：

* 入境條例（香港法例第115章）
* 保護兒童及少年條例（香港法例第213章）
* 感化院條例（香港法例第225章）
* 少年犯條例（香港法例第226章）
* 罪犯感化條例（香港法例第298章）

院童入住年齡為10-15歲細路同青少年，感化院入住期最小一年，最多三年。

服務內容
----

院舍提供嘅服務同埋活動包括教育同職業訓練、個案同小組工作服務、社區服務、康樂活動、醫療同健康護理、心理服務，並會安排院童嘅父母或監護人探訪同埋外假等，令佢哋可以同屋企人團聚。院方所提供嘅各項服務，都唔使收錢。

書
-

* 《天生不壞》（ISBN：9789881940438）由九位屯門院嘅老師將學生嘅故事改編，寫成九個真切嘅成長故事

參考
--

**版Template:Reflist/styles.css無内容。**

1. ↑  兒童及青少年住院訓練服務邁向新里程
2. ↑  屯門兒童及青少年院集中重置六所院舍
3. ↑  勞福局局長探訪屯門兒童及青少年院印象深刻

出面網頁
----

* 社會福利署 - 屯門兒童及青少年院
* 用愛匙打開院童心鎖 老師出書揚天生不壞訊息
Optare喺Sherburn-in-Elmet嘅廠房
**Optare**係英國一間巴士製造廠，總部喺北約克郡Sherburn-in-Elmet，最大股東係Ashok Leyland。

歷史
--

Optare喺1985年2月成立，嗰時間廠係喺列斯Cross Gates，原本屬於利蘭巴士執咗笠嘅附屬公司Charles H. Roe。喺頭嗰幾年佢主要出巴士車身，包括獲利蘭巴士授權為利蘭奧林比安雙層巴士出源自Charles H. Roe設計嘅車身。1989年Optare自都城嘉慕威曼買入都城騎士中小型巴士設計並將佢改良，自此亦出埋完整巴士。

1990至1993年，Optare係United Bus嘅附屬公司，期間佢曾經同姊妹公司DAF Bus（後來嘅VDL Bus Chassis）合作設計出配DAF DB250底盤嘅Optare Spectra雙層巴士。1993年United Bus關閉，Optare俾管理層收購。1996年，Optare收購咗有五年歷史、位於洛達咸自治市Hellaby嘅Autobus Classique公司。

1990年代中後期，Optare推出Excel同埋Solo一體化低地台巴士，自此一體化巴士逐漸成為Optare嘅主要製品。2000年，Optare成為North American Bus Industries嘅附屬公司，五年後又再俾管理層收購。

2008年3月12號，Optare俾投資公司Jamesstan Investments收購。同年7月17號Optare以借殼上市形式被注入Darwen Group，而Darwen Group亦改名做Optare PLC，令Optare成為倫敦證券交易所嘅另類投資市場上市公司。

喺Optare借殼上市之後，原本Darwen Group擁有、原屬東蘭開夏嘅巴士車身產品被帶入Optare嘅產品目錄，而Optare喺列斯、洛達咸同埋布力般（最後者原屬東蘭開夏）都有廠房。其後，Optare開始整合業務：原東蘭開夏嘅各款車身喺2009至2011年陸續停產；另外由2011年開始租用位於Sherburn-in-Elmet、佔地13,000平方米嘅新廠房，而喺洛達咸、列斯同埋布力般嘅廠先後喺2009、2011同埋2012年關閉。

2010年夏季印度嘅Ashok Leyland收購咗Optare兩成六股權，2011年12月增持至七成半。Optare喺2015年6月自另類投資市場除牌。2017年底Ashok Leyland再增持Optare股權至九成八。

2020年11月，Optare改名做**Switch Mobility**，Optare原有嘅電動車都改以Switch為牌子名，而柴油車嘅牌子名就唔變。

產品
--

### 家陣

* Solo SR（2007年—）
* Versa中、大型單層巴士（2006年—）
* MetroCity中、大型單層巴士（2012年—）
* Tempo SR單層巴士（2011年—）
* MetroDecker雙層巴士（2014年—）

### 過往

* CityPacer小巴車身（配福士LT55底盤，1985—1992年）
* StarRider小巴車身（配平治T2底盤，1987—1994年）
* Delta單層巴士車身（配DAF SB220底盤，1988—1999年）
* MetroRider（1989—2000年）
* Spectra雙層巴士車身（配DAF/VDL DB250底盤，1991—2005年）
* Vecta中型巴士車身（配猛獅11.180/11.190底盤，1991—1997年）
* Sigma單層巴士車身（配丹尼士長矛底盤，1994—1996年）
* Prisma單層巴士車身（配平治O405底盤連原廠頭幅，1995—1998年）
* ColumboRider單層巴士車身（配中國製底盤，1990年代）
* Excel/Excel 2單層巴士（1995—2004年）
* Solo（1997—2012年）
* Alero低地台小巴（2001—2008年）
* Tempo單層巴士（2004—2012年）
* Esteem單層巴士車身（源自東蘭開夏，2008—2009年）
* OmniDekka雙層巴士車身（源自東蘭開夏，2008—2011年）
* Olympus雙層巴士車身（源自東蘭開夏，2008—2011年）
* Visionaire開篷雙層巴士車身（源自東蘭開夏，2008—2011年）

參考
--

1. ↑  Optare Chose Survival，*Commercial Motor*，1985年9月14號
2. ↑  Optare takes Metrorider，*Commercial Motor*，1989年8月3號
3. ↑  Bus & Coach News: Optare plc formed as takeover complete，busandcoach.com，2008年7月17號
4. ↑  Optare's efficient new UK bus production plant 互聯網檔案館嘅歸檔，歸檔日期2018年6月12號，.，Society of Motor Manufacturers and Traders，2013年12月16號
5. ↑  Ashok Leyland takes 26% stake in Optare，*Automotive World*，2010年7月30號
6. ↑  Deal secures Optare's future as part of Ashok Leyland's global bus strategy，Society of Motor Manufacturers and Traders，2011年12月20號
7. ↑  Optare becomes Switch Mobility as parent company Ashok Leyland unveils global electric vehicle plans *Coach & Bus Week* 1 December 2020

出面網頁
----


維基同享有多媒體嘅嘢：  
**Optare**

* Optare
《**杞人憂天**》，寓言一則，寫喺《列子》天瑞篇。杞國有人擔心天地崩墜，有人開解同佢講解天地唔會就滿意。進而長廬子聽到就話萬物都有生有滅，天地至終都會崩墜。再進而列子結尾，將來天地會壞唔壞，唔知。如同將來生死，如同將來來去，都唔可以講實，擔心來都無用。

後人將故仔化做四字成語，諷刺人有不必要擔憂。

當中杞人論天墮問題，日月星宿會否跌落來，亦可謂多年來科學問題。故事之中，長廬子同開解人睇法相反。

現今考古及查看史實，杞人憂天並非毫無道理。杞國本分封宋國之西，因受到攻打，春秋初時要東遷到邾國，後搬到稍北，今山東新泰一帶，魯國東北。魯莊公七年，魯杞之間有流星雨，隕石落地。考古新泰掘到大量古時隕石。天墮於杞或真有其事。杞國如此多災多難，杞人憂天就變得合理。

原文
--

杞國有人、憂天地崩墜、身亡所寄、廢寢食者。

又有憂彼之所憂者、因往曉之曰、天、積氣耳、亡處亡氣。若屈伸呼吸，終日在天中行止、奈何憂崩墜乎。

其人曰、天果積氣、日月星宿不當墜邪。

曉之者曰、日月星宿、亦積氣中之有光耀者、只使墜，亦不能有所中傷。

其人曰、奈地壞何。

曉者曰、地積塊耳、充塞四虛、亡處亡塊。若躇步跐蹈、終日在地上行止、奈何憂其壞。

其人舍然大喜、曉之者亦舍然大喜。

長廬子聞而笑之曰、虹蜺也、雲霧也、風雨也、四時也、此積氣之成乎天者也。山岳也、河海也、金石也、火木也、此積形之成乎地者也。知積氣也、知積塊也、奚謂不壞。夫天地、空中之一細物、有中之最巨者。難終難窮、此固然矣。難測難識，此固然矣。憂其壞者、誠為大遠。言其不壞者、亦為未是。天地不得不壞、則會歸於壞。遇其壞時、奚為不憂哉。

子列子聞而笑曰、言天地壞者亦謬、言天地不壞者亦謬。壞與不壞、吾所不能知也。雖然、彼一也、此一也。故生不知死、死不知生。來不知去、去不知來。壞與不壞、吾何容心哉。

史
-

考古同史上記載，杞人憂天並非毫無道理。周國姬發滅商國，分封古國後人。商國人封喺宋國，舜後人分封陳國。夏國後人就封喺杞國，特登搵到東樓公，分封今杞縣一帶，祭禹。杞宋陳三國鄰近，杞喺宋國之西。春秋之初，周天子就控制唔到諸候，杞受宋攻打，無法立足。於是乎東北遷到邾國，再搬稍北立足，到今山東新泰一帶。考古喺陳泰掘到杞伯每亡銘文，可以為證。就近魯國，喺佢東便。齊魯之間，受兩國欺負，此後多次遷國。 

由此可知，春秋之初，杞國多災多難。而孔丘著春秋，魯莊公七年，天文記載星隕如雨，可能成為杞人憂天原因。

春秋左傳、穀梁傳、公羊傳三傳所記春秋差唔多。

左傳「夏、四月辛卯夜、恆星不見、夜中星隕如雨。」

穀梁傳「夏、四月辛卯昔、恆星不見、夜中星隕如雨。」

公羊傳，「夏、四月辛卯夜、恒星不見、夜中星霣如雨。」

只不過各家注解睇法唔同，對本質有唔同推理。後世推斷為流星雨，寶瓶座η流星雨，同哈雷彗星有關。而成千上萬流星，極之光，連帶無數微粒流星，同大氣相撞使天有光，故此恆星不見。

今時山東新泰，古時杞國一帶，掘到大量古時隕石。可能當真有天墮於杞，隕石至地陷。若然天地崩墜，災難非常恐怖，杞人憂天又相當合理。

文學
--

文學下有借用寓言。

杜甫寫詩，寄劉峽州伯華使君四十韻，有句「奼女縈新裹、丹砂冷舊秤。但求椿壽永、莫慮杞天崩。」

李白都有詩，梁父吟，有句「閶闔九門不可通、以額扣關閽者怒。白日不照我精誠，杞國無事憂天傾。」

莫慮杞天崩、杞國無事憂天傾，都借用呢則寓言，講擔心實情無必要。

錢鍾書管錐編第二册，有錄英文小說海外軒渠録，寫飛浮島國即，勒皮他。當地人「愁慮無寧晷」，一日到黑都驚「天體將生變故"」。如「惴惴恐日輪漸逼地球，行且吸而吞之，以是寢不安席，生趣全無」。錢氏認為呢段敘述，同杞人憂天異曲同工。

科學
--

天墜問題，日月星宿會否冧落來，亦係古時科學種種猜想，希望知道原理。

故事中，曉者話佢哋只不過氣有光，跌落來都唔會點樣。長廬子話積氣一定會壞，不過太遠咁。

西方都有諗，古希臘亞里士多德，就有兩界說，天分兩界，月之下會跌落，其餘天同天體就唔會跌落來。牛頓就認為唔會有兩界，大家規則一樣，月唔跌落來因為有初始橫向速度，因而公轉唔跌落來。依個又涉及第一推動問題，由亞里士多德已有諗，亦喺物理學研究宇宙起初問題開端。

攷
-

1. ↑  〈杞人憂天〉. 《成語典》.`{{cite web}}`: CS1 maint: url-status (link)
2. ↑  〈論魯莊公七年夏四月辛卯夜，恆星不見，夜中星隕如雨〉. 《天文學報》. **4**: 69.
3. ↑  〈「杞人憂天」被笑2000年 考古學家挖真相：不擔心也難〉. 《中時新聞網》. 2023-08-01.`{{cite news}}`: CS1 maint: url-status (link)
4. ↑  《宇宙的創生》. 香港: 南粵出版社. 1989.
呢幅圖畫描繪咗廿世紀起嘅典型 leprechaun 嘅形象。
2018 年美國一地聖柏德歷節慶祝上嘅 leprechaun 形氣球。
一幅圖畫描繪畫畫人想像中嘅 leprechaun。
**矮精靈**ngai2 zing1 ling4（英文：**Leprechaun**）係一種傳說生物，常見於愛爾蘭嘅民間傳說，有陣時會畀人當係仙子嘅一種。

喺廿一世紀初，矮精靈係愛爾蘭民間傳說當中最出名嘅角色之一，成日畀人同愛爾蘭聯想埋一齊。

形象
--

睇埋：仙子
喺廿世紀打前，矮精靈嘅形象通常係「獨行，望落似生得好矮－得大約 3 呎咁高－嘅人類，鍾意惡作劇」。根據當時啲人嘅諗法，矮精靈唔似得仙子噉會造成真正嘅危險－例如嗰時嘅傳說話，仙子好興拐帶細路，而矮精靈唔會做埋嗮啲噉嘅壞事，頂攏係會整蠱吓人同為人帶嚟不便。

到咗廿世紀，矮精靈嘅形象有少少變咗：矮精靈依然係「生得細粒鍾意惡作劇」；但外形通常會特定係「鬍鬚濃密、得大約 3 呎咁高嘅男人」，其他常見嘅特徵包括著住綠色衫、戴住綠色帽、曉造鞋同埋會收埋黃金... 等等；喺性格上，矮精靈多數係聰明又古惑－啲故仔成日講到，有人類想捉住矮精靈搵出佢哋收埋嘅黃金，但矮精靈詭計多端，好多時人類望向第度再望返轉頭，矮精靈就已經唔見咗。

睇埋
--

* 高扁
* 矮人
* 愛爾蘭
* 聖柏德歷節

攷
-

1. ↑  Briggs, Katharine. *An Encyclopedia of Fairies: Hobgoblins, Brownies, Bogies, and Other Supernatural Creatures*. New York: Pantheon, 1978.
2. ↑  McAnally, David Russell (1888). *Irish Wonders: The Ghosts, Giants, Pookas, Demons, Leprechawns, Banshees, Fairies, Witches, Widows, Old Maids, and Other Marvels of the Emerald Isle*. Boston: Houghton, Mifflin.
3. ↑  Winberry, John J. (1976). "The Elusive Elf: Some Thoughts on the Nature and Origin of the Irish Leprechaun". *Folklore*. 87 (1): 63-75.
4. ↑  Diane Negra, ed. (22 February 2006). *The Irish in Us: Irishness, Performativity, and Popular Culture*. Duke University Press.

拎
-

* Leprechaun. *TV Tropes*.
* 維基同享中有關矮精靈嘅資源類